open-index/open-wikipedia-markdown huggingface dataset:
周大福創建

**周大福創建有限公司**（，），原名**新創建集團有限公司**（），係喺香港同中國內地擁有多元化及市場領先業務既一間綜合基建企業，2003年成立。公司由新創建前身**太平洋港口有限公司**、新世界創建同埋新世界基建嘅基建業務重組而成。公司嘅主要股東係周大福企業集團，主席係生意人鄭家純。集團主要業務包括投資及管理國內收費高速公路、從事物流及倉儲等業務。集團其他業務有金融服務（包括保險 )、建築、設施管理。

新創建旗下嘅香港會議展覽中心（管理）有限公司負責管理灣仔香港會議展覽中心。新創建集團喺2010年6月11號宣佈同豐盛創建企業有限公司達成協議，向佢出售部分從事服務業務嘅附屬公司－新創機電工程集團有限公司，總代價8.885億港元。

2023年6月27號，周大福企業（）提出以每股9.15港元收購重未實益持有嘅新創建全部已發行股份，比新創建股份喺最後交易日暫停買賣前喺香港聯合交易所所報嘅收市價每股7.99港元溢價14.5%。要約所需嘅最高現金金額將約爲355.12億港元。2024年12月19號正式改公司名。

## 出面網頁
*
載通國際

**載通國際控股有限公司**（Transport International Holdings，）係新鴻基地產嘅附屬公司，1997年底由九龍巴士成立，取代佢喺香港嘅上市地位。

載通國際之前係叫**九龍巴士控股有限公司**，2005年11月28號先至改名做載通國際。

載通國際除咗喺香港本土擁有亞洲最大嘅城市客運及個別地產業務，喺大中華地區亦擁有多間客運機構。

2017年廣汽集團入股載通國際並持有22%股權，2024年增持至26.28%成為第二大股東。意味著九巴被染紅成為中資公司。

## 主要業務
### 香港
*九龍巴士（1933）有限公司
*龍運巴士有限公司
*路訊通控股有限公司
*陽光巴士有限公司
*新香港巴士有限公司
*（荔枝角地產，持有曼克頓山）
*
*Manhattan Place（宏泰道23號，並特許經營持有香港華納唱片）

### 大中華地區
*北京北汽九龍出租汽車股份有限公司
*深圳巴士集團股份有限公司
*無錫九龍公共交通股份有限公司
*大連港濠汽車服務有限公司

## 睇埋
九巴相關爭議

## 出面網頁
*載通國際控股有限公司官方網站
鍾偉明

**鍾偉明**（，）係香港廣播員，祖籍廣東省江門市新會區，人稱**鍾大哥**，有「**播音皇帝**」之稱。

鍾偉明喺1947年入廣播界，曾經響麗的呼聲、美國新聞處、香港電台等機構做廣播工作。1992年，鐘偉明係香港廣播界，首位華人獲英國政府頒授員佐勳章（MBE）；1998年，佢獲香港電台頒發「廣播成就榮譽獎」。鐘偉明響2009年11月27號上晝11點36分被宣告死亡。

## 屋企
鍾偉明老頭響南洋煙草公司打工。而二弟鍾志明，都係做廣播界工作。由於鍾偉明係鍾志明阿哥，鍾志明響人前會叫鍾偉明做「大哥」，因此畀人叫做「鍾大哥」。

## 事業
鍾偉明11歲輟學，後加入山月影業公司做場記。本來佢一心學做導演，不過響1947年，佢都響香港電台演出首個廣播劇，叫《復活的玫瑰》。1952年，佢又加入麗的呼聲，擔任節目編導，除咗拍電影，亦業餘做廣播劇。由於鍾偉明播音工作大增，難以兼顧，佢最終揀咗播音，做全職播音人。除咗播音之外，鍾偉明亦參與科幻、戲劇形式嘅小說、倫理、偵探、國術小說等廣播劇劇種。佢演過嘅廣播劇，好似《韋倫探案》、《洪熙官》等，都好深入民心，鍾偉明因而被冠「播音皇帝」美譽。

1955年，鍾偉明離開麗的呼聲，加入美國新聞處（），負責製作有關香港嘅綜合節目；之不過，麗的呼聲唔畀鍾偉明請辭之外，重多次同美國新聞處恰商，最終，美國新聞處，特准佢響業餘時間，參加麗的呼聲、香港電台以及香港商業電台嘅廣播。由此可見，鍾偉明響廣播界嘅地位。1970年，鍾偉明獲香港電台取錄，成為節目主任，正式做公務員。

1980年代後期，因越戰後，除咗難民之後，後尾都有大批因經濟而出海嘅越南船民湧到香港，香港政府響1988年6月16號起，實行甄別政策，並喺香港電台播放「北漏洞拉」試圖阻止大量越南人進入香港；而嗰段廣播中嘅廣東話，都係由鍾偉明讀出。

鍾偉明響1991年退休，但仍響香港電台擔任節目主持。第二年，鍾偉明獲英國政府頒授員佐勳章（MBE），係香港廣播界，第一位唐人獲得呢個勳銜；1998年，鍾偉明獲香港電台頒發「廣播成就榮譽獎」，以表揚佢響廣播界嘅貢獻。2007年11月24號，香港電台為鍾偉明設宴，以表揚佢響香港廣播界服務60年同埋佢嘅貢獻。

鍾偉明響2009年11月27號上晝，喺港鐵太子站突然暈低，畀人送去廣華醫院急救，同一日上晝11點36分證實死亡，享年78歲。當時香港電台形容佢係「港台之寶」、「香港之寶」。鍾偉明死前仍然響香港電台第五台，主持《松柏之聲》、《戲曲天地》（「粵曲會知音」環節）同埋《香江暖流》等長者節目，同埋清晨5點到6點半《清晨爽利》。

## 註

## 出面網站
* 香港電台悼念網頁
* 香港電台新聞專題：資深廣播人鍾偉明逝世
* 播音皇帝－鍾偉明（Facebook群組）
* 懷念播音皇帝鍾偉明-鍾大哥（Facebook群組）
景新臺

**景新臺**係香港房屋協會嘅「住宅發售計劃」屋苑，喺香港新界屯門景新里，近輕鐵景峰站，總共有四棟樓，喺2002年起好。第一期(第三同四棟)喺2007年發售；第二期(第一同二棟)喺2008年發售。

## 棟數

## 參考
馬屬

**馬屬**（；學名：**）係奇蹄目馬科中僅存嘅唯一屬，亦都係現存奇蹄目動物裏面種類同數量最多，分布最廣，人人都悉嘅。馬屬分布喺歐亞大陸同埋非洲，成員包括有馬、驢同斑馬，曾經存在咗大約22種，而家只剩底7種（家馬同家驢分別被歸類為野馬同非洲野驢嘅亞種），而大多數野生馬都係處於瀕危絕種階段。

## 馬屬嘅分類
* 馬亞屬 *E. (Equus)*
** 馬 *E. ferus*
*** 歐洲野馬 *E. f. ferus* †
*** 普氏野馬 *E. f. przewalskii*
*** 家馬 *E. f. caballus*
* 驢亞屬 *E. (Asinus)* 
** 非洲野驢 *E. africanus*
*** 努比亞野驢 *E. a. africanus*
*** 北非野驢 *E. a. atlanticus* †
*** 索馬里野驢 *E. a. somalicus*
*** 家驢 *E. a. asinus*
** 亞洲野驢 *E. hemionus*
*** 蒙古野驢 *E. h. hemionus*
*** 叙利亞野驢 *E. h. hemippus* †
*** 戈壁野驢 *E. h. luteus*
*** 土庫曼野驢 *E. h. kulan*
*** 波斯野驢 *E. h. onager*
*** 印度野驢 *E. h. khur*
** 西藏野驢 *E. kiang*
*** 西部亞種 *E. k. kiang*
*** 東部亞種 *E. k. holdereri*
*** 南部亞種 *E. k. polyodon*
*** 北部亞種 *E. k. chu*
** 歐洲野驢 *E. hydruntinus* †
** 康氏野驢 *E. cumminsii* †
** 長腳野驢 *E. calobatus* †
** 矮野驢 *E. tau* †
** 育空野驢 *E. lambei* †
* 細紋斑馬亞屬 *E. (Dolichohippus)*
** 細紋斑馬 *E. grevyi*
* 斑馬亞屬 *E. (Hippotigris)*
** 普通斑馬 *E. quagga*
*** 斑驢 *E. q. quagga* †
*** 布氏斑馬 *E. q. burchellii*
*** 格蘭特氏斑馬 *E. q. boehmi*
*** 社氏斑馬 *E. q. borensis*
*** 輯氏斑馬 *E. q. chapmani*
*** 克氏斑馬 *E. q. crawshayi*
** 山斑馬 *E. zebra*
*** 哈氏山斑馬 (*E. z. hartmannae*)
*** 海角山斑馬 (*E. z. zebra*)
* 美洲馬亞屬 *E. (Amerhippus)* †
** 史氏馬 *E. scotti* †
** *Equus niobrarensis* †
** 墨西哥馬 *E. conversidens* †
* 木氏馬亞屬 *E. (Parastylidequus)* †
** 木氏馬 *E. parastylidens* †
* 地位未定
** 克文馬 *E. simplicidens*  † (可能係細紋斑馬嘅近親）
** *Equus occidentalis*
** *Equus complicatus*
** *Equus fraternus*
** *Equus excelsus*
** *Equus giganteus* 巨馬種族群
*** 巨馬 *E. giganteus*
*** *Equus pacificus*
*** *Equus pectinatus*
*** *Equus crinidens*

†代表已絕種嘅馬。

## 另見
* 馬科
* 奇蹄目

## 圖

Image:Przewalskipferd cologne.jpg|普氏野馬(現存唯一嘅野生馬,唔可以馴服)
Image:Img 3372 Me trot.jpg|家馬
Image:Ezel.jpg|驢
Image:Equus hemionus kulan.JPG|野生驢
Image:Equus kiang holdereri04.jpg|A pair of kiangs
File:Quagga photo.jpg|擬斑馬(斑驢)(已絕種)
File:Equus quagga.jpg|平原斑馬
File:Zebra zoo-leipzig.jpg|葛氏斑馬
File:Equus conversidens.jpg | Equus conversidens (extinct)
奇蹄目

**奇蹄目**（奇讀基；學名：*Perissodactyla*）係哺乳動物綱下邊一個目，通過腳趾數目都係奇數呢個特徵，同偶蹄目區別開來。奇蹄目包括馬科、犀科（Rhinocerotidae）同貘科（Tapiridae）呢三個現存（Extant taxon）科一共係接近17個物種。呢三科嘅動物喺外形上都生得好唔同，係19世紀嗰時嘅動物學家Richard Owen最先提出奇蹄目嘅概念，將佢哋歸為到同一個目入邊。
羅斯福

**羅斯福**可以係：
* 西奧多羅斯福，亦叫做老羅斯福，美國第26任總統。
* 富蘭克林羅斯福，亦叫做小羅斯福，老羅斯福嘅堂弟，美國第32任總統。
澤田泰司

**澤田泰司**（；；）係日本嘅視覺系搖滾音樂家、低音結他手同結他手、唱作人，最出名係佢1985年到1992年呢幾年用**Taiji**做藝名喺X（而家叫X JAPAN）入邊擔任低音結他手。

Taiji高中未讀完就退咗學，組建咗自己嘅第一隊BAND叫Trash，嗰時佢係結他手，1984年佢用Ray做自己嘅藝名，先轉彈低音結他，然後一直留喺Dementia呢隊BAND直到1985年加入X。

1992年佢退出咗X，原因到而家都未搞清楚，後尾喺好耐嘅時間入邊佢換過好多隊BAND，比如話Loudness，到2003年Otokaze重組之後，佢重係DTR、Cloud Nine、Taiji with Heaven's同TSP（Taiji同Shu嘅Project）嘅成員同埋團長。

2011年7月11號喺飛機上同人哋爭拗，發生暴力行為俾差人拉咗，7月14號喺拘留所吊頸自殺被送去醫院，7月17號喺醫院過身。

## 參與作品
* Live!（1985年7月/DEMENTIA）
* Skull Thrash Zone（1987年2月/オムニバス）
* Vanishing Vision（1988年4月/X）
* The Innergates（1989年/個人参加）
* BLUE BLOOD（1989年4月/X）
* Jealousy（1991年7月/X）
* LOUDNESS（1992年6月/LOUDNESS）
* Once And For All（1994年/LOUDNESS）
* Dirty Trashroad（1994年7月/D.T.R）
* Dirty Trashroad Acoustic（1994年7月/D.T.R）
* Daring Tribal Roar（1995年5月/D.T.R）
* Kings（1995年11月/Kings - 青木秀一、Sgt.ルーク篁III世参謀、宮脇“JOE”知史とのプロジェクト）
* Drive To Revolution（1996年8月/D.T.R）
* Cozy Powell Forever（1998年9月/トリビュート）
* 1st Demonstration（2001年2月/Cloud Nine）
* 音風（2004年/音風）
* Wisdom/Lucifer（2007年8月/D.T.R）
* HarD'N'HeavY RELIGION 2（We ROCK Vol.3 付録オムニバス）（2008年3月/Cloud Nine）
* Attitude Original Sound Track（2008年7月/オリジナルサウンドトラック）
* Taiji with Heaven's（2010年2月/Taiji with Heaven's）

## 參考
百勝角

**百勝角**（Pak Shing Kok），舊名**白鱔角**、**百石角**，係香港新界一地，舊時海角，喺將軍澳東部，坑口同小赤沙之間，港鐵日出康城同車廠以北。

百勝角古名**白鱔角**，因為嗰處海面有白鱔。後來成為石礦，故又名**百石角**。而百石角個名，同馬料水北嘅白石角太似，政府就改叫佢做百勝角。

1990年代，百石角以南成為將軍澳第一期堆填區（喺將軍澳86區）。當時香港氧氣公司喺堆填區側邊。百勝角原本同將軍澳新市鎮一樣，打算起高密度住宅區，亦打算地鐵站，名為百勝角站，但香港政府後尾改變主意，想將該區起低到中密度住宅，變咗人口密度太低，起個站太嘥，於是修訂規劃，唔起百勝角站。

目前百勝角一帶空地，都平整晒，等住起嘢。而新鴻基地產同香港氧氣，率先喺廠房原址起住宅清水灣半島。

## 附近建築物
* 清水灣半島
* 啟思中學

## 交通
*主要道路
**環保大道
竇唯

**竇唯**（）係中國大陸嘅搖滾音樂歌手，王菲前老公，1991年之前係黑豹樂隊嘅主唱，1994年大陸搖滾人一齊喺香港開嘅「中國搖滾樂勢力」演唱會佢都有出場。

## 出面網頁

* 
* 

類:中國搖滾歌手
類:流行歌手
唯
黃貫其

**黃貫其**（**K.K. Wong**，）係香港結他手同結他教師，黃貫中嘅細佬，係Anodize（亞龍大）結他手，亦同葉世榮合作過，幫佢作過歌。
兆山苑

**兆山苑**係香港新界屯門嘅居屋屋苑，喺青山灣填海區，近湖景邨及蝴蝶邨，總共有十二棟樓，喺1983年起好。

## 棟數

## 參考
峰華邨

**峰華邨**（**Fung Wah Estate**）係香港嘅一條公共屋邨，喺香港島東區柴灣，喺1991年入伙，之後喺2000年喺租者置其屋計劃(第三期)將單位出售畀裏面嘅租戶，而家已經成立咗業主立案法團。邨裏面有一棟居者有其屋**景翠苑**。

峰華邨嘅商舖同埋停車場係由領匯管轄。

## 峰華邨資料

## 景翠苑資料

## 北角殺妓案
2008年初北角鳳姐被殺案，差人喺峰華邨曉峰樓一個單位，拉咗死者嘅32歲前男朋友，殺人動機懷疑同感情同金錢有關。

## 交通
*巴士：新巴81
*專線小巴：港島43M

## 參考




## 連去
* 房委會：峰華邨
金華街

**金華街**（**Kam Wa Street**）係香港東區筲箕灣嘅一條露天街市街道，嚮電車路尾站筲箕灣東大街附近，當地除咗有個電車總站重有座華人廟宇管理委員會管理嘅古廟，重有麥當勞餐廳同街市，巴士總站、小巴停車場，同埋兩邊分開兩列唔係太高嘅幾十年唐樓。

## 交通
* 港鐵筲箕灣站A2出口

## 附近
* 愛秩序街
* 工廠街
* 望隆街
* 大德街

## 睇埋
趙宋

**宋**，又叫**大宋**或者**宋朝**（）係中國史上一個朝代，皇室係涿郡趙氏，國史中一段重要時期。按南渡避金人做時間點，分北宋、南宋，分別京都係汴京同埋臨安，基於呢兩個時期，而叫**兩宋**（），共享國長達319年（因漢朝曾經中斷過），係中國建立皇帝制度後最長嘅一個中國朝代。皇室姓趙，所以又叫**趙宋**（），按五行始終說，宋朝五行屬火，所以叫**炎宋**（）、**火宋**（）。

## 歷史
趙宋之前係處於分裂局面嘅五代十國。宋朝立國皇帝趙匡胤本來係五代後周一個禁軍將領。一次邊報遼國入侵，佢出兵打仗，中途發生陳橋兵變，趙匡胤黃袍加身做咗皇帝，自此宋朝立國。宋朝經過趙匡胤同佢細佬宋太宗趙光義嘅努力，終於統一咗全中國；但由於未能收復燕雲十六州，所以成個趙宋時代深受外患影響，國土亦唔能夠同唐、漢相比。

宋朝係一位作風比較進取嘅朝代，因為宋朝要面對嘅係兩個強國──遼國同西夏。遼國同西夏經常都蝦宋朝，宋朝需要喺財政上落多啲工夫。其中最出名嘅係「熙寧變法」。

之但係遼國滅亡之後，取而代之嘅係金國。金國佔領咗宋朝大半土地，宋朝被迫南下，最後建立咗南宋。南宋一直都只能夠守住江南，再都攻唔番（直到1234年宋蒙聯軍滅金），最後重響1279年俾蒙古人消滅。

南宋末年，宋端宗同宋帝昺兩兄弟，走難過香港一帶，九龍城留有宋王臺古蹟，以作紀念。

趙宋時代，並冇嚴重嘅宦官干政、外戚專權同埋地方割據，大部分時間都係由皇帝控制政局，並冇出現大唐中晚期嗰陣皇帝畀太監控制嘅局面，所以史學家陳寅恪話齋：「華夏民族之文化，歷數千載之演進，造極於趙宋之世。」西方同日本史學界認為：趙宋王朝係中國史上嘅文藝復興同埋經濟革命嘅時代。

## 外交
宋朝一路同北方一啲國家對立，好似遼國、金國、西夏等等，打仗打唔贏，俾人迫到簽和約，向呢三個國家進貢。一路到蒙古人消滅為止，都係咁樣。

## 文化
宋初，南唐違命侯李煜雖然係亡國君，但佢憑《虞美人》得到「詞聖」美譽。後來宋朝文人輩出，主要代表有大文豪蘇東坡、女詞人李清照、寺廟苦讀嘅政治人物范仲淹、畫荻教子嘅文章大家歐陽修、書法家黃山谷，生擒叛徒嘅領軍文人辛棄疾都係以詞著名，有中國文學黃金時期之稱。

宋朝嘅主流宗教係道教，宋真宗同宋徽宗都信道教。宋徽宗甚至自稱「道君皇帝」。其他宗教有祆教、摩尼教、回教、猶太教同景教。

哲學方面，宋朝興理學，主要代表有程顥、程頤、朱熹。

科學方面，有沈括，畢昇。

## 經濟
宋朝係一個比較注重經濟嘅朝代。宋朝嘅皇帝對外都係以銀兩或者布匹同外族講和，相當於而家嘅「金錢外交」。北宋嗰陣嘅首都汴京（家下嘅開封），另有北京大名府、西京河南府(府治洛陽)、南京應天府，汴京係宋朝喺北方嘅經濟重心，主要都係對外貿易為主。而喺江南沿岸重有多個通商口岸，買賣貨品到東洋、南洋等地。

## 相關小說
明朝施耐庵嘅《水滸傳》以宋朝宋江起義做背景。金庸嘅《天龍八部》、《射鵰英雄傳》，《神雕俠侶》都係以宋朝做背景。

## 參考
海角七號

**海角七號** （**Cape No. 7**） 係2008年台灣導演魏德聖拍嘅一部電影，入邊台灣同日本嘅演員都有（包括范逸臣、田中千繪），講咗日本同台灣民眾之間發生嘅兩代愛情故事，係2008年最熱嘅台灣電影。不過喺中國大陸有部份人認為「媚日情結」、「皇民化」，過咗2009年大陸都重未引進。

本片喺香港無綫電視播放嘅時候，重請嚟黃啟昌、程文意、古明華等人參與配音。
頭香

**頭香**係臺灣網絡用語，指一篇文章或者一個帖嘅第一篇回應，同中國大陸嘅**[[沙發]]**一樣用法。
神級

**神級**係網絡用語，係話一個人（喺某一方面）或者事物達到好高境界。

要達到呢個級別，起碼要符合以下條件：
* 喺嗰個領域內表現出一般人或事物就算用努力或經驗亦未能達到嘅境界
* 能夠將呢個境界隨時表現出來
* 呢個級別係需要由其他人評定

## 睇埋
*達人
宣禮塔

**宣禮塔**，又叫**尖塔**，係伊斯蘭教清真寺建築嘅一種裝飾藝術同標誌，原來係用嚟叫信眾去禮拜 。

2009年11月，瑞士公投通過唔畀起宣禮塔，搞到好多國家唔滿意。
環翠邨

**環翠邨**（）係香港島上嘅一個公共屋邨，喺香港東區柴灣，港鐵柴灣站附近一帶，前身係柴灣邨第16至22棟，第一座重建之後嘅大廈喺1979年起好之後，房委會就將柴灣邨第16至22棟重新命名做環翠邨。重有，環翠邨有通道去墳場。

**茵翠苑**同**悅翠苑**都係居者有其屋屋苑，喺環翠邨隔籬，分別有兩棟同一棟樓，喺1983年同1999年起好。

## 歷史
環翠邨喺1979年命名嗰陣，有7棟徙置樓，分別第17，18，20，22棟係第一型，第16，19，21棟係第二型。由於柴灣邨第23至27棟喺環翠邨命名之前已經被拆卸重建，所以環翠邨無呢五棟第二型徙置大廈，第21棟同22棟由於已被改建嘅關係，房委會將呢兩座樓宇重新命名，最終喺1996年清拆，其餘五棟徙置樓就喺1980年代初期拆卸重建。

## 屋邨資料

### 環翠邨

### [[茵翠苑]]

### [[悅翠苑]]

### 環翠邨歷代樓宇

## 睇下
*柴灣邨

## 連去
* 房委會環翠邨資料
* 討論文庫 － 柴灣邨及環翠邨 (香港地方)
* 討論文庫 － 第一二型徙置大廈平面圖 (香港地方)
白目

**白目** 係台灣網絡用語，係話一個人好白癡，好不知所謂嘅樣，講極佢都唔覺。「白目」直接嘅解釋就係「只有眼白，冇瞳孔嘅眼睛」。
蘿莉

**蘿莉**係ACG術語，來自Lolita嘅翻譯，而家係指可愛嘅細路女。

## 睇埋
*蘿莉控
*正太
*萌屬性
御姊

**御姊**來自日本漢字詞「御姉」，係ACG術語，指嗰啲外表、身材同性格都比較成熟嘅後生女仔。

## 睇埋
*御姊控
樓主

**樓主**係網絡用語，最初喺中國大陸嘅討論區，指一個貼嘅發起人。因為發帖人發嘅嗰篇喺最頂，有其他人回覆嘅話就會變成好似一層一層樓噉樣，所以將最頂嗰個發帖人叫做樓主。有時會用LZ代替，即係樓主漢語拼音「Lou Zhu」嘅簡寫。

喺香港，常用英文縮寫**OP**，即係「original post」（*原來嘅發帖*）。
雷人

**雷人**係2008年中國大陸出現嘅網絡用語，可以係指有啲人或者事好令人意外同震驚，唔小心就嚇親死，好似晴天霹靂噉有好強嘅效果。形容人時，唔一定係因為佢個樣生得難睇，比如話，有啲明星有時化妝化得好鬼嚇人，都會話：「好雷人啊」。
帖子

**帖子** 係指網絡論壇入邊嘅話題（或叫文章），對應嘅英文字係「**post**」或者「**topic**」。
起雞皮

**起雞皮**係俾嘢嚇親或者喺凍嘅環境下，人嘅皮出現好似雞皮嘅粒粒仔，呢種現象係由立毛肌嘅收縮活動引起。當立毛肌收縮，皮表面嘅體毛就會豎起黎，喺體表形成一層鬆厚嘅保護層，可以留住啲暖空氣，減少體溫流失。另一方面，毛髮豎立亦會令動物睇落大份啲，可以嚇走啲敵人；所以喺受驚時都會有本能嘅起雞皮現象出現。

由於而家啲人嘅體毛已經好少，起雞皮只是剩低嘅一種動物本能。

## 參考
月經post

**月經post** 係網絡論壇用語，係指喺一個論壇入邊，已經有人發過，但係每隔一段時間又會重復出現嘅主題，經常出現喺流量大嘅討論區。
CD-ROM (網絡用語)

喺網上，**CD-ROM**（意思係**Copy Download - Read Only Member**）係喺香港網上論壇用來指嗰啲喺論壇入邊淨係睇帖而唔回帖嘅人，因為個詞源CD-ROM（唯讀光碟，Compact Disc read-only memory）淨係讀到，唔寫得嘅。同台灣嘅網絡用語「潛水」一樣用法。

## 出面網頁
*香港太陽報（2014年6月1號）—SUN奇古怪：SUN潮語：【CD-ROM】
城市當代舞蹈團

**城市當代舞蹈團**（**City Contemporary Dance Company**，簡稱**CCDC**）喺1979年成立，首個作品係喺香港藝術中心上演嘅《尺足》，觀眾剩係得五十人。經過廿幾年嘅經營，舞團已經發展成為香港最大型嘅專業現代舞團，重多次代表香港作國際性嘅巡迴演出，譽為「香港最好嘅文化大使」。舞團而家係香港特別行政區政府資助嘅九大藝團其中一個，每年觀眾同學員有成十萬人次。

城市當代舞蹈團現任藝術總監係伍宇烈，創作主力包括黎海寧、邢亮同埋梅卓燕等等，重經常同香港同埋國際嘅編舞家或者其他界別藝術家合作。同時設有CCDC舞蹈中心提供舞蹈課程同埋外展節目，支持香港嘅舞蹈發展。

## CCDC舞蹈中心
CCDC舞蹈中心 以前係城市當代舞蹈團嘅教育及外展部，喺2004年成立，業務範圍係舞蹈教育、外展計劃、社區表演及藝術推廣。中心重新裝修舞團喺黃大仙，由舞團前藝術總監曹誠淵借出嘅四層大廈團址，重將其中一個排練室改建成賽馬會舞蹈小劇場。

CCDC 舞蹈中心喺 2005年攞到香港舞蹈聯盟頒發嘅「香港舞蹈年獎」，表揚佢哋對香港舞蹈教育、推廣同埋支持。

## 出面網頁
* 城市當代舞蹈團
* CCDC舞蹈中心
黃仲賢

**黃仲賢**（**Wong Chung Yin**），係香港嘅錄音室結他手，係黃家駒嘅結他學生，多次喺Beyond樂隊嘅演唱會上幫手彈結他部份，而家擔任黃貫中汗樂隊嘅結他手。黃仲賢參加過嘅樂隊重有「Mid-Night Party」同「遙多」。

佢重有另一個身份，係伯樂音樂學院流行音樂演奏系嘅流行結他導師。
架步

**架步**，原意係指秘密場所，而家多數係「黃色架步」嘅簡稱，亦即係「色情場所」嘅意思。

## 語源
所謂「架步」，照字面解係「熟人用步法經過『架式』」嘅意思。「架式」起源自反清復明嘅天地會。作為幫會（秘密會社），平時會用暗語傾偈，聚會嘅地方更加需要保密，所以就擺設一啲符號嚟帶路。赴會嘅人喺路途見到一啲嘢，譬如擺到三角形或者梅花形嘅石春陣，亦即係「架式」，就會知道應該點行。佢哋更需要跟住幫會傳授嘅步法去行過石陣，如果唔係就會被拆穿係朝廷派來嘅奸細。所以，架步就有秘密場所嘅意思。

喺香港，由於法例唔容許有色情場所，色情場所好多時都會有幫會非法去搞。而色情場所為咗減少被警方衾檔嘅風險，都唔會明目張膽咁去搞，只係靠暗語等方式招待熟客，所以就叫做「黃色架步」。由於而家唔係好多人明白「架步」嘅本意，所以一提起「架步」（有時更俗寫成「**架部**」），就會認為係色情場所。

## 參考
*〈架步〉，〔我思故我在〕，陳雲，《信報》，2009年7月9號
香港智障人士體育協會

**中國香港智障人士體育協會**，係一個香港以智能障礙人士做服務對象嘅運動組織，喺1978年成立。佢哋係「國際智障人士體育聯盟」會員。佢哋嘅泳隊同埋田徑隊喺國際有啲地位。

1997年第一次參加「弱智人士體育聯盟田徑公開錦標賽」。同一年第一次以中國香港身份喺「國際智障人士體育聯盟世界游泳錦標賽」入面出賽。

## 攞過嘅獎
*1997年：「里斯本弱智人士體育聯盟田徑公開錦標賽」100米金牌（陳富生）
*2000年：「悉尼傷殘人士奧運會」乒乓球女子單打金牌及女子跳遠銀牌
*2004年：「雅典傷殘人士奧運會」乒乓球女子單打項目銀牌。

## 出面網頁
* 香港智障人士體育協會
櫃桶

**櫃桶**（）係傢俬嘅一個部件，係一個冇頂嘅箱形物體，主要用嚟擺嘢。櫃桶通常會裝落喺個櫃度，有時亦會裝落喺其他傢俬，譬如床下底。
掣

**掣**係一種開關，用嚟控制機械或者程式嘅功能。負責控制嘅人只要用手㩒下啲掣，就可以控制到個機械或者程式。

## 睇埋
*手掣
*腳掣
季

**季**，又叫**季節**，係指每年各個唔同氣候嘅時期，喺亞熱帶、溫帶同寒帶，都可以分為春季、夏季、秋季、冬季四季，但熱帶地區就分唔到季節。而北半球嘅季就同南半球啱啱相反。

然而唔係度度地方都分四季，有啲只分乾季、濕季，或者雨季、旱季。
四季

**四季**可以係：
*一年四個季嘅統稱
*四季 (曲)，意大利作曲家韋華第嘅小提琴協奏曲
*四季 (民歌)，蒙古族民歌
*四季酒店，跨國酒店集團
煲 (搞清楚)

**煲**可以係：
*名詞（煲），例如飯煲、水煲、煲仔飯
*動詞，例如煲水、煲電話
*量詞，比如一煲、兩煲
MediaWiki

**MediaWiki**係套建基喺網絡嘅Wiki引擎，維基媒體基金會嘅所有搞作，同埋大多數Wiki網站都會採用到呢套軟件。MediaWiki軟件最初係專為維基百科而搞出嚟，今日已經畀一啲機構用嚟做知識管理同內容管理系統。

Mediawiki向外發佈正式版之前，會首先喺mediawiki.org同測試維基上面試行新版本，如果無問題就會分批裝落維基媒體基金會下面各維基網站（包括維基百科），再經過一段時間測試無問題，先會發佈正式版畀其它人下載。

## 研究
2009年，香港大學嘅一項研究將TWiki同MediaWiki進行比較。作者指出，TWiki常用於教育論文同技術項目嘅合作工具，而MediaWiki最為人熟知嘅係Wikipedia。雖然兩個平台都支持討論同進度追踪，不過TWiki有一個MediaWiki冇嘅"Report"部分。學生認為MediaWiki更易用同更令人愉快。當問及佢地對於知識管理課程組別項目使用MediaWiki嘅看法時，16位回答者中有15位表示佢地更喜歡MediaWiki，給出了"當然"、"一定"等非常肯定嘅答案。

2009年嘅一項比較學生使用MediaWiki同Google Docs嘅經驗嘅研究發現，學生認為Google Docs嘅用戶界面更友好。到2021年，巴西核工程學院嘅研究比較了基於MediaWiki嘅知識管理系統同基於DSpace同Open Journal Systems嘅另外兩個系統。佢指出MediaWiki的優勢之一係易用性，因為Wikimedia基金會一直喺發展Wikipedia，佢嘅用戶界面就設計得更加用戶友好，並且經過長時間嘅大量用戶反饋。

## 參考

## 連出去

*官方網站
李健 (歌手)

**李健**（；；；），哈爾濱人，中國大陸當代創作男歌手，係中國校園民歌風格唱作歌手，以前係音樂組合水木年華嘅成員，喺2002年因為音樂理念唔同先離開作獨立發展。佢嘅真假音轉換好靚，加上佢寫啲歌詞，比較有詩歌嘅感覺，就有人嗌佢做中國嘅「音樂詩人」。

## 經歷
1974年喺哈爾濱出世，阿爸李久良係黑龍江省京劇院武生。1990年就讀哈爾濱市第三中學。當時因鍾意譚詠麟重經常模仿佢，而有「小譚詠麟」嘅稱號。1993年，參加清華大學特長生冬訓營，由於成績優異直接保送去清華大學電子工程系學習。1994年，同同班同學繆傑組合參加清華大學「第1屆校園歌曲大賽」獲得第1名。1995年，攞過首都大學生獨唱比賽一等獎。1996年，攞過中央電視台12演播室大學生歌曲聯播金獎。1998年，從清華大學畢業隨後進入咗國家廣電總局工作。1999年，參與唱片合輯《第一直覺》嘅錄製。2000年，辭去廣電總局嘅工作進行音樂創作。2001年，同盧庚戌組成水木年華組合出道並發行首張專輯《一生有你》。2002年，組合發行第2張專輯《青春正傳》後，因為音樂理念唔同，李健單飛。

2003年，發行首張個人原創專輯《似水流年》。2005年，發行第2張個人原創專輯《為你而來》2006年，攞過Channel V「第12屆全球華語音樂榜中榜」—內地最佳創作歌手獎，同埋發行精選專輯《什剎海》。2007年，發行第3張個人原創專輯《想念你》。2008年，喺北京星光現場舉行「李健·完美堅持」演唱會，同年10月發行翻唱輯《寂寞星空·見歌》。2009年，簽約金牌大風唱片公司，並發行第四張個人原創專輯《音樂傲骨》。2010年，王菲喺央視春晚上翻唱佢嘅歌曲《傳奇》，令到佢迅速爆紅，同年佢喺廣州舉辦個人演唱會。2011年2月2號，佢首次企喺中央電視台春晚會，同方大同、蕭敬騰同台獻唱，同年發行第5張個人原創專輯《依然》。2012年，企喺央視元宵晚會。2013年2月9號，第2次企喺央視春晚，同孫儷合唱歌曲《風吹麥浪》，同年9月，發行舊作重唱專輯《拾光》；都參加中央電視 《開講啦》。2014年，擔任CCTV3播出真人騷節目《中國正在聽》嘅明星評審；都參加浙江衛視《Hi歌》。2015年1月，加盟湖南衛視《我是歌手》第三季、為首位補位歌手，之後喺突圍賽演唱《假如愛有天意》以第一名突圍成功，喺3月27號總決賽攞亞軍。8月11號，發行第6張個人原創專輯《李健》。9月12號，成功舉辦首場「看見李健」北京個人巡迴演唱會。同年，都參加浙江衛視《中國好聲音第四季》那英戰隊夢想導師。2016年3月20號，成為中國大陸首位喺紐約林肯中心大衛格芬廳成功舉辦個人演唱會嘅歌手。同年，都參加上海電視《天籟之戰》半決賽守關人。2017年2月，加盟湖南衛視《歌手2017》、為第三位逆戰歌手，之後喺突圍賽演唱《Love Is Over》以第一名突圍成功，喺4月15號決賽攞第四名。

喺2020《中國好聲音》節目，李健做咗好聲音導師。2021年6月19號，佢出咗第八隻大碟《無時無刻》。

## 音樂作品
組合時期作品
### 個人專輯

### 精選

### 演唱會專輯

### 個人單曲
未收錄喺專輯已發行嘅個人單曲

### 其他創作歌曲

## 個人演唱會

## [[我是歌手 (第三季)|《我是歌手》第三季]]
2015年1月，加盟湖南衛視《我是歌手》第三季、為首位補位歌手，之後喺突圍賽演唱《假如愛有天意》以第一名突圍成功，喺3月27號總決賽攞亞軍。

## 《[[歌手2017]]》
2017年2月，加盟湖南衛視《歌手2017》、為第三位逆戰歌手，之後喺突圍賽演唱《Love Is Over》以第一名突圍成功，喺4月15號決賽攞第四名。

## 主要榮譽
呢個唔包括喺水木年華時期時嘅個人榮譽

## 參考

## 出面網頁
* 
* 李健的百度音樂
* 李健的音悅台
* 李健 新聞人物
春

**春**可以解：
*春季嘅簡稱
*《春》，巴金小說
*《春》，朱自清散文
*「膥」字嘅俗寫
** 魚子或者其他動物嘅蛋嘅名，睇膥
** 睪丸嘅俗稱，睇膥 (身)
高速啤機

**高速啤機**係香港嘅地下重金屬音樂樂隊，成員有Beyond嘅黃貫中（結他手）、葉世榮（鼓手）、鄔林（貝斯手，又叫鄧煒謙）同主唱馬永基。呢隊樂隊喺1980年代中期活躍香港地下音樂圈，喺Beyond嘅Demo專輯真的BEYOND Ⅰ可以聽到佢哋喺地下音樂會表演原創曲『**衝**』嘅錄音，呢首歌黃家駒亦有現場唱過。
佳翠苑

**佳翠苑**（**Kai Tsui Court**）係香港嘅居者有其屋屋苑，前身係英軍情報中心，喺香港柴灣小西灣小西灣道16號，喺1993年起好，居者有其屋第十四期乙出售。

## 樓宇


File:ktc_name.jpg|佳翠苑苑名牌
File:ktc_lobby_s.jpg|佳翠苑入口大堂
File:Ktc counters.jpg|佳翠苑大堂入口
File:Kai Tsui Court.JPG|佳翠苑外貌

## 參考資料

* 香港房屋委員會：佳翠苑
曉翠苑

**曉翠苑**（**Hiu Tsui Court**）係香港嘅居者有其屋屋苑，前身係英軍情報中心，喺香港柴灣小西灣曉翠街7號，喺1990年起好，喺居者有其屋第十一期甲出售。

## 樓宇

曉翠苑已經成立咗業主立案法團，停車場係由越秀亞通停車場有限公司管理。

## 參考資料

* 香港房屋委員會：曉翠苑
富景花園

**富景花園**係香港房屋委員會同其士集團一齊起嘅居者有其屋，喺香港柴灣小西灣小西灣道18號，位置前身係英軍情報中心，喺1993年起好，成個屋苑總面積係352,928平方呎，屬於第十三期丙、十四期甲出售居屋，喺1993年3月開始入伙。隔籬嘅屋苑有富怡花園、富欣花園同埋藍灣半島。屋苑嘅管理公司係其士富居物業管理有限公司。

## 屋苑資料
### 樓宇
富景花園總共有11棟樓，3240個單位，分兩期起，第1棟至第6棟喺1993年起好，每棟有29層，而第7座至第11棟喺之後一年起好，每棟有30層。

### 設施
富景花園有以下嘅設施：
*一間幼稚園
*商場（135個商舖，總面積27,609平方呎）
*停車場（405個私家車位，28個雙電單車位）
*運動設施（籃球場、緩跑徑、健身設施同兒童遊樂場等）

## 參考資料

* 香港房屋委員會：富景花園
* 屋邨網站
梁翹柏

**梁翹柏**（；；）係香港音樂人。佢讀過模範英文中學。

1988年，同啱啱從Beyond離隊嘅劉志遠合組樂隊名為浮世繪。1990年初樂隊解散後到美國攻讀電影研究學士同碩士學位。學成回港後擔任幕後，為好多歌手（盧巧音、王菲、陳奕迅、楊千嬅、周筆暢等）作曲、編曲、監製唱片，擔任演唱會音樂總監。同埋有參與電影配樂。

2002年自資推出個人專輯《追憶逝水年華》，包辦詞曲、演唱、編曲、監製及攝影、封套設計。2006年自編自導60分鐘影片《美好時光》。

佢擔任湖南衛視《我是歌手》第一季、《我是歌手》第二季、《我是歌手》第三季、《我是歌手》第四季、《歌手2017》嘅音樂總監。

### 1992年

*周慧敏—情歸何處（曲、詞）

### 1999年

*莫文蔚—最高分數（曲、編）
*彭　羚—你一半 我一半（曲）

### 2000年

*吳克群—音樂頻道（曲）
*陳奕迅—戲迷情人（編、監）
*鄭秀文—緊張（編）
*盧巧音—周日床上（曲）
*盧巧音—佛洛依德愛上林夕（曲）
*盧巧音—白與黑（曲）

### 2001年

*王　菲—光之翼（曲、編、監）
*王　菲—等等（監）
*王　菲—打錯了（編、監）
*王　菲—有時愛情徒有虛名（編、監）
*王　菲—流年（監）
*王　菲—夜會（曲、編、監）
*王　菲—流浪的紅舞鞋（監）
*王　菲—流浪的紅舞鞋（鋼琴版）（監）
*王　菲—迷魂記（編、監）
*王　菲—不眠飛行（監）
*王　菲—心路（編、監）
*王　菲—女皇的新衣（編、監）
*李克勤—前後腳（曲）
*林海峰—中學生應否談戀愛（編）
*陳慧珊—自在（曲）
*盧巧音—生於和平區（曲）
*盧巧音—女吸血鬼的情歌（曲）

### 2002年

*楊千嬅—男女關係科（曲、編）
*楊千嬅—適量運動與均衡飲食（曲、編、監）
*楊千嬅—音樂盒（曲、編、監）
*鄭希怡—花心機（曲、編、監）
*盧巧音—亂世佳人（曲）
*盧巧音—大人國漫遊（曲）
*盧巧音—半日假期（曲）

### 2003年

*盧巧音—站站舞（曲）
*盧巧音—拉丁夜晚（曲）
*盧巧音—刺（曲）
*陳奕迅—真相（曲）
*陳奕迅（featuring 關淑怡） - 謊言（曲）

### 2004年

*盧巧音—一年五季（曲）

### 2005年

*盧巧音—天外飛仙（曲）
*盧巧音—女書（曲）
*陳奕迅—一夜銷魂（曲）
*陳奕迅—浮城（曲）
*陳奕迅—早開的長途班（曲）

### 2006年

*陳奕迅—最後的嬉皮士（曲）
*陳奕迅—白玫瑰（曲）

### 2007年

*容祖兒—間接傷害（曲）
*周筆暢—夢想在望（曲）
*周筆暢—天使之城（曲）
*周筆暢—那個我 對我說（曲）
*盧巧音—千歲（曲）
*陳奕迅—紅玫瑰（曲）
*陳奕迅—第一個雅皮士（曲）
*陳奕迅—親近（曲）

### 2010年

*張學友—熱辣辣（曲）

### 2011年

*楊千嬅—聖女不敗（曲）

### 2012年

*周筆暢—走！（曲）
*李霄雲—可能（編）

### 2013年

*鄧麗欣—踏·空（曲）

### 2014年

*王　菲—匆匆那年（曲、編、監）

### 2015年

*周筆暢—關於我們（曲、編、監）
*韓　紅—我愛故我在（曲、編、監）

### 2016年

*林宥嘉—全世界誰傾聽你（曲）

## 出面網頁
*梁翹柏喺新浪嘅微網誌
劉卓輝

（）係香港詞曲作家。佢最出名就係幫Beyond寫詞，譬如大地、長城。1992年佢喺中國大陸創辦大地唱片公司，簽過何勇、景岡山、艾敬呢啲歌手。

## 出面網頁
Space Oddity

**Space Oddity**（有譯做**太空怪談**同**太空怪人**） 係大衛寶兒1969年喺專輯Space Oddity入邊發表嘅一首歌，係佢自己創作同埋唱。首歌嘅歌詞講咗一個太空人Major Tom（虛構嘅）迷失喺太空嘅故事。因為同年阿波羅11號嘅登月行動，Space Oddity被BBC作為登月節目嘅主題曲，結果呢首歌就紅咗，喺商業上好成功。

呢首歌嘅影響好大，之後嘅四十年入邊，一直有唔同嘅歌手翻唱過。梁翹柏‎喺寫文回憶黃家駒時，重特登提到佢哋去到海邊，彈結他合唱呢首歌，話係佢同黃家駒「最和諧嘅一次合唱」。
陳時安

**陳時安**（**David Chan**，1962年-2022年1月20號）係Beyond嘅第三代主音結他手，喺鄧煒謙、關寶璇退出之後加入樂隊，1985年陳時安因出國留學而退出咗之後，先至由黃貫中加入Beyond。陳時安返港後成為建築師，之後做到則樓既合伙人，直到59歲因病過身。

## 創作
Beyond前期有多首歌詞同編曲都係佢參加完成嘅：
* Myth 曲：黃家駒 詞：陳時安、黃家駒 編曲：陳時安
* Long Way Without Friends 曲：黃家駒 詞：陳時安、黃家駒 編曲：陳時安
* 大廈 曲：黃家駒 詞：陳時安 編曲：陳時安、黃家駒
* 腦部侵襲 曲：黃家駒、葉世榮 詞：陳時安 編曲：黃家駒、陳時安
* 永遠等待 曲：黃家駒、陳時安 詞：黃家駒、陳時安、葉世榮、黃家強

再見理想呢首歌陳時安都有份寫詞。
富怡花園

**富怡花園**係一個喺香港柴灣小西灣道嘅私人機構參建居屋，土地由小西灣填海得嚟，屋苑總共有5棟樓，一個九層嘅停車場，頂層係球場。隔籬嘅屋苑有富景花園、富欣花園同埋藍灣半島。呢個屋苑嘅管理公司係其士富居物業管理有限公司。
鄧煒謙

**鄧煒謙**（**William Tang**，又叫**鄔林**）係Beyond樂隊第一代主音結他手，Beyond嘅隊名亦都係佢諗嘅，不過1983年底佢就退出咗。2000年葉世榮做個人發展時，鄧煒謙加入咗葉世榮嘅新樂隊，一齊喺中國大陸各地做演出。
北半球

**北半球**係指地球赤道以北嘅地方。

北半球主要包括亞洲嘅大部分、成個歐洲、非洲北部同中部、成個北美洲同埋南美洲小部分。

喺北半球，夏季喺6月到8月，冬季喺12月到2月，同南半球四季相反。

北半球嘅海洋有太平洋、大西洋、印度洋同埋北冰洋。
漢榮書局

**漢榮書局有限公司**（****）係香港名牌書店之一，喺1970年成立，創辦人係過咗身嘅全國政協委員石景宜；專門賣中學、預科同埋大專嘅課本同埋參考書。

## 出面網頁
* 漢榮書局有限公司 官方網
* 以書報國 — 一對香港父子的愛國情懷
再見理想

《**再見理想**》係一首Beyond樂隊早期嘅歌，有兩個錄音版本。第一版喺1986年佢哋自己出錢嘅盒帶專輯《再見理想》入邊，黃家駒一個人唱；第二版係劉志遠退出之後，1988年嘅專輯《秘密警察》入邊錄過嘅合唱版，黃家駒、黃貫中、黃家強同葉世榮四個人輪住唱。

黃家駒死後，有現場木結他（掹插蘇，Unplugged）版，Beyond 三個人喺1996年嘅「Live & Basic演唱會」上，黃貫中同客座結他手黃仲賢兩支木結他，加上黃家強嘅低音木結他，而編曲亦唔同。
正生會

**正生會**係一間社會慈善服務機構，1985年由基督徒林希聖創辦，目前係註冊慈善團體。正生一名攞「悔改歸正」、「出死入生」嘅意思。主要服務對象係「成癮行為困擾嘅人士」（包括毒癮），提供住院式輔導服務、正規嘅學校教育（基督教正生書院）同埋各項職業培訓項目。

## 服務/設施
*成人中心：梅窩訓練中心、屯門職業訓練中心、大澳成人中心。
*霞澗青少年、女性中心
*正生堂投資有限公司（生活輔導/職業培訓）
**正生樂滿堂餐廳、正生雅博茶藝館、正生夢工場（拍攝服務）等

## 負面嘢
*正生喺日本有「正生會株式會社」，屬牟利公司；
*喺中國潮州嘅安老院，俾當地政府批評管理不善；
*河南嘅愛滋學校，俾壹週刊指迫學生做童工。
*2009年8月，正生會被指帳目不清。

## 參考




## 睇埋
*基督教正生書院

## 出面網頁
*基督教正生會
*正生會已向校董交代帳目
*正生$2,000萬 投資雞竇
拉瓦節

**安托萬-洛朗·德·拉瓦節**（Antoine-Laurent de Lavoisier，）係法國化學家、生物學家。佢創立氧化說嚟解釋燃燒等實驗現象，指出動物嘅呼吸實質上係緩慢氧化。佢倡導並改進定量分析方法並用佢嚟驗證質量守恆定律。佢提出規範嘅化學命名法，寫咗第一部真正意義嘅化學教科書。呢啲劃時代貢獻令佢成為史上最偉大嘅化學家之一。但係由於佢嘅稅務官職務，喺法國大革命期間俾人送上斷頭台。後世尊稱佢做「化學之父」。

## 著作
* 《化學命名法》（）：拉瓦節同幾個同行合作，歸納出一套對化合物嘅命名系統，例如將燒完嘅汞叫做氧化汞。
* 《化學綱要》（）：對物質守恆做出論證，提出用無辦法用化學方法分離嘅嘢就叫做元素，重整理出世上第一張元素週期表。

## 參考

類:法國化學家
類:法國生物學家
再見理想 (專輯)

**再見理想** 係1986年Beyond樂隊嘅盒帶專輯，由隊員自己出錢錄音製作。
## 歌曲
#永遠等待
#巨人
#Long Way Without Friends
#Last Man Who Knows You      
#Myth
#再見理想
#Dead Romance (Part I)  
#舊日的足跡
#誰是勇敢
#The Other Door  
#飛越苦海
#木結他
#Dead Romance (Part II)
惠英紅

**惠英紅**（**Kara Wai、Kara Hui**，）係香港女演員，滿洲正黃旗人，香港出世。惠英紅憑電影《長輩》攞到1982年第一屆香港電影金像獎最佳女主角。2009年憑《心魔》攞到第46屆金馬獎最佳女配角。2010年再憑《心魔》攞到第29屆香港電影金像獎最佳女主角。2014年憑《彊屍》攞到第33屆香港電影金像獎最佳女配角。2020年憑《鐵探》攞到萬千星輝頒獎典禮2019最佳女主角。

## 簡歷
惠英紅阿爸喺文革時（1966年）帶住妻妾仔女逃到香港。惠英紅14歲加入夜總會表演歌舞，三年後一個偶然嘅機會，得到大導演張徹賞識，收做契女，成為邵氏基本演員，月薪五百。佢演嘅處女作係《射雕英雄傳》，扮演「穆念慈」。1980年代惠英紅拍劉家良嘅功夫片出名，一直以打女形象出現喺銀幕上。

惠英紅自細離家，親情淡漠，兄弟姊妹八人，喺演藝圈嘅重有四哥惠天賜。

2009年11月28號，憑《心魔》入面母親角色攞到第46屆金馬獎最佳女配角獎。

2010年4月18號，再憑《心魔》攞到第29屆香港電影金像獎最佳女主角獎。

2017年11月26號，憑《血觀音》攞到第54屆台灣金馬獎最佳女主角獎。

2019年4月14號，再憑《翠絲》攞到第38屆香港電影金像獎最佳女配角獎。

## 演出作品
電視劇（大陸）
*1993年：《戲說乾隆》第二部（20集）女主角
*2010年：傾世皇妃

### 電視劇（無綫電視）
*1987年：陰陽界 
*1996年：大剌客之大唐聶隱娘
*1996年：西遊記 
*1997年：苗翠花 
*1997年：保護證人組
*1999年：太極宗師 
*1999年：創世紀 
*2001年：倚天屠龍記 
*2001年：衝上人間 
*2006年：鐵血保鏢 
*2007年：學警出更 
*2007年：廉政行動2007 
*2007年：鐵咀銀牙  
*2008年：和味濃情 
*2008年：法證先鋒II 
*2008年：搜神傳 
*2008年：Click入黃金屋 
*2009年：幕後大老爺 
*2009年：碧血鹽梟 
*2009年：巾幗梟雄 
*2009年：宮心計 
*2010年：鐵馬尋橋 
*2010年：巾幗梟雄之義海豪情
*2019年：鐵探 飾 萬晞華（Madam Man）
*未播：刑偵日記 飾 楊碧芯

### 電視劇（霍士）
*2019年：心冤 飾 寶飛鳳

### 電視節目
*超級無敵獎門人（1995）
*鐵甲無敵獎門人（2008）
*美女廚房 (第二輯)-巾幗梟雄特別版（2009）

### 電影
*射雕英雄傳（1977） 
*唐人街小子（1977）
*射雕英雄傳續集（1978） 
*十字鎖喉扣（1978）
*南少林與北少林（1978）
*倚天屠龍記大結局（1978） 
*陸小鳳傳奇之綉花大盜（1978）
*鬼叫春 (1979)
*軍閥趣史（1979）
*生死門（1979）
*乾隆下揚州（1979） 
*風流斷劍小小刀（1979）
*爛頭何（1979）
*痲瘋怪拳（1979）
*瘋猴（1979）
*洪文定三破白蓮教（1980）
*乾隆皇與三姑娘（1980） 
*少林搭棚大師（1980）
*情俠追風劍（1980）
*長輩（1981）
*魔劍俠情（1981）
*碧血劍（1981）
*武館（1981）
*陸小鳳之決戰前後（1981）
*十八般武藝（1982）
*神經大俠（1982）
*八十二家房客（1982）
*如來神掌（1982）
*御貓三戲錦毛鼠（1982）
*乾隆皇君臣鬥智（1982）
*掌門人（1983）
*六指琴魔（1983）
*遊俠情（1984）
*城市之光（1984）
*五郎八卦棍（1984）
*新飛孤外傳（1984）
*雙龍出海（1984）
*癲鳳狂龍（1984）
*三文治（1984）
*夏日福星（1985）
*水兒武士（1985）
*何必有我（1985）
*神勇雙響炮續集（1986）
*扭計雜牌軍（1986）
*原振俠與衛斯理（1986）
*開心快活人（1987）
*國父傳（1987）
*霸王花（1988）
*龍之家族（1988）
*龍之爭霸（1988）
*神勇飛虎霸王花（1989）
*孔雀王子（1989）
*虎膽女兒紅（1990）
*皇家賭船（1990）
*舞台姊妹（1990）
*92霸王花與霸王花（1992）
*俠女傳奇（1992）
*城市女獵人（1993）
*幽靈人間（2001）
*無間道2（2003）
*妖夜迴廊（2003）
*咒樂園（2003）
*江湖（2004）
*神經俠侶（2005）
*情癲大聖（2005）
*我的最愛（2008）
*狼牙（2008）
*心魔（2009）
*72家租客（2010）
*幸運是我（2016）
*血觀音（2017）
*翠絲（2018） 飾 佟大雄個老婆

## 寫真集
* 《惠英紅巴黎寫真集》
## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 部分公職

* 中國電影家協會會員

## 參考

## 出面網頁
* 
* 
* 
* 《心魔》‧惠英紅突破心魔（明報）
交趾

**交趾**（），或者寫做**交阯**，係舊時交州一個郡，位置大約係而家越南北面紅河流域。

西漢元鼎五年（前112年），西漢滅咗南越國，設置咗十個郡，其中一個就係**交趾郡**。建安八年（202年），東漢設置交州，個名就係由交趾嚟，交趾亦歸交州管。南朝時交趾一度廢咗，隋朝又恢復返，但唐朝時再一次廢咗，而本來管著交趾嘅交州，亦改咗做安南都護府。

到五代十國，由968年開始，安南一帶獨立，但嗰度仍俗稱做交趾，後嚟宋太祖重封咗統治嗰度嘅丁朝皇帝做「交趾郡王」。直到明朝永樂五年（1407年），明朝重新管轄安南地區，設置**交趾[[承宣布政使司]]**，地位等同行省。宣德三年（1428年），明朝軍隊輸咗畀越南嘅後黎朝，撤出交趾。

## 睇埋
*交州
*交趾支那
棉花

**棉花**（）係錦葵科棉屬嘅長年生常綠灌木，後嚟經過馴化咗之後先至變成一年生嘅草本植物，原產地喺中美洲、南美洲同印度嘅熱帶地區一帶。後嚟先至係造衫、被等紡織品嘅其中一種材料。

## 歷史
最早出現種植棉花嘅記載，係喺四、五千年前印度河流域。後尾傳到地中海。公元1世紀，已經有人由阿拉伯將棉布帶到去意大利同埋西班牙。但要等到15世紀，棉花先至傳入英國，然後再傳入北美洲。

中國最早嘅棉布大約有成千年歷史。但詳細記載要等到元朝。當時元朝將棉布用作收稅，據記載每年可以多達十萬匹。

## 樣
呢種植物可以生到6米高，但一般嚟講都係到1到2米到。佢嘅莖比較直，基部有分開嚟生嘅營養枝。花一般生喺樹杈，花色識自己變，一般係乳白色，開花之後跟住變黃，到咗晏晝就變紅，之後轉成深紅，第二日就變紫紅，喺就快謝鷄嗰時係暗啡色。喺花謝嗮鷄之後，留低[綠果仔響度，叫「棉鈴」。棉鈴熟咗之後識爆出柔軟嘅纖維。纖維多數呈白色，長度大約2至4厘米，入面重有嚿籽響度。

## 經濟效益
棉花產量最高嘅國家有中國、美國、印度等。根據《中國紡織工業發展報告2010/2011》，2010年全球棉花產量係2,500萬公噸，中國作為全球最大嘅生產國就佔咗620萬公噸（24.8%）。含纖維素87-90%。

## 纖維特性

根據來源唔同，棉花嘅化學成分如下：
*纖維素 91.00%
*水 7.85%
*原生質、果膠 0.55%
*蠟質、脂肪物質 0.40%
*礦物鹽 0.20%

### 形態學
棉花同其他農作物比起嚟有更複雜嘅結構。一條成熟嘅棉花纖維係一粒單一、拉長、完全乾燥嘅多層細胞，喺棉籽嘅表層發展出嚟。佢有以下幾個部分。

角質層係最外面嗰層。佢係一層蠟質層，含有果膠同埋蛋白質類嘅物質。
初生壁係原本薄薄嘅細胞壁。初生壁主要係纖維素，由細微原纖維（纖維素嘅細束）網絡構成。
纏繞層係次生加厚嘅第一層，亦叫做S1層。佢嘅結構同初生壁以及次生壁嘅其餘部分都唔同。佢由啲原纖維組成，呢啲原纖維以40到70度角相對於纖維軸排列，形成開放網狀圖案。
次生壁由同心嘅纖維素層組成，亦叫做S2層，構成咗棉花纖維嘅主要部分。喺纖維達到最大直徑之後，新嘅纖維素層會加添上去形成次生壁。啲原纖維以70到80度角相對於纖維軸沉積，喺纖維長度上嘅某啲點會反轉角度。
胞腔係貫穿纖維全長嘅中空管道。喺生長期間，佢充滿咗活嘅原生質。喺纖維成熟同棉鈴打開之後，原生質體會乾涸，胞腔會自然塌陷，喺每條纖維入面留低一個中央空隙或孔隙空間。佢將次生壁同胞腔分隔開，而且似乎對某啲試劑嘅抵抗力強過次生壁層。胞腔壁亦叫做S3層。

#### 死棉
死棉係指未成熟、吸收唔到染料嘅棉花纖維。 死棉係未成熟棉，佢對染料嘅親和力差，喺染色咗嘅布料上面睇落會有白色點點。用顯微鏡分析同評估棉花纖維嗰陣，死纖維睇起嚟唔一樣。死棉纖維嘅細胞壁好薄。相比之下，成熟纖維有更多纖維素，而且細胞壁加厚程度更大。

## 基因組

有一個公共計劃想為棉花基因組進行測序。呢個計劃係由一個公共研究人員聯盟喺2007年發起嘅。 佢哋嘅目標係對栽培嘅四倍體棉花基因組進行測序。「四倍體」意思係佢嘅細胞核有兩個獨立嘅基因組，叫做A同D。呢個聯盟同意首先對栽培棉花嘅D基因組野生親緣種（*[[雷蒙德氏棉]]*，一種中美洲物種）進行測序，因為佢體積細，而且重複元件少。佢嘅鹼基數量大約係四倍體棉花嘅三分之一，而且每條染色體只出現一次。 跟住，就會測序*[[草棉]]*嘅A基因組。佢嘅基因組大約係*雷蒙德氏棉*嘅兩倍。部分體積差異係由於*[[反轉錄轉座子]]*（GORGE）嘅擴增所致。喺兩個二倍體基因組都組裝完成之後，佢哋就會用嚟做模型，為四倍體栽培物種嘅基因組測序。如果唔知道二倍體基因組，AD基因組嘅常染色質DNA序列就會共同組裝，而佢哋嘅重複元件就會分別獨立組裝成A序列同D序列。如果唔同佢哋嘅二倍體對應物比較，就冇辦法釐清混亂嘅AD序列。

公共部門嘅努力繼續進行緊，目標係利用所有來源產生嘅讀取數據，創建一個高質量嘅基因組序列草圖。呢項工作已經產生咗BAC、fosmid同質粒嘅Sanger讀取數據，以及454讀取數據。後面呢幾種讀取數據對組裝D基因組嘅初步草圖會好有用。喺2010年，孟山都公司同因美納公司完成咗足夠嘅Illumina測序，覆蓋咗*雷蒙德氏棉*嘅D基因組約50倍。 佢哋宣布會將原始讀取數據捐贈畀公眾。呢次公關行動令佢哋喺棉花基因組測序方面獲得咗啲認可。一旦用晒所有呢啲原始材料組裝好D基因組，肯定會幫到手組裝栽培棉花品種嘅AD基因組，但係仲有好多工作要做。

截至2014年，至少有一份組裝好嘅棉花基因組已經發表。

## 睇理
*新疆棉花風波

類:棉屬
類:四季常綠植物
菲德爾·卡斯特羅

**菲德爾·亞歷杭度·卡斯特羅·勞斯**（ ( )，）係古巴政治人，比蘭人。做過古巴國務委員會前主席同埋部長會議主席，古巴共產黨中央委員會第一書記。

佢就嚟80歲時身體唔好，將實權交畀細佬勞爾卡斯特羅，重喺2016年4月舉辦嘅古巴共產黨七大上發佈咗告別演講。

卡斯特羅2016年11月25號晚喺聖地亞哥德古巴死咗，終年90歲。

## 註

## 出面網頁
*Fidel Castro History Archive at *[[Marxists Internet Archive]]*
* 
*Fidel Castro: A Life in Pictures – slideshow by *[[BBC News]]*
*Fidel Castro: From Rebel to El Presidente – timeline by *[[NPR]]*
沙翁

**沙翁**係香港同澳門一種甜品，用雞蛋、牛油同麵粉整嘅麵團炸起之後，點砂糖食。

## 睇埋
*冬甩
*泡芙

## 連出去

* 沙翁咪就係西人嘅冬甩
山翠苑

**山翠苑**（**Shan Tsui Court**）係香港嘅居者有其屋嘅屋苑，喺柴灣大潭道200號，近興民邨，喺1981年起好，係香港最早起好嘅居屋屋苑之一。同一般居屋唔同，山翠苑所有單位都唔使補地價，而且一律都可以喺公開市場自由轉讓。

## 樓宇

## 參考

* 香港房屋委員會：山翠苑
漢 (搞清楚)

可以係：
*漢族，中國嘅主體民族
*漢朝，中國朝代之一
*漢地，漢族主要嘅聚居區
*唐文，又叫漢語
*唐字，又叫漢字
*男人，比如「好漢」、「硬漢」呢啲詞
*銀河，比如「銀漢」、「雲漢」呢啲詞
*漢水，華中嘅河
*武漢嘅簡稱
**漢口嘅簡稱
*漢江 (韓國)，韓國嘅河
*漢 (將棋)，朝鮮將棋一隻棋
*政權國號
**玄漢，新朝時劉玄嘅政權
**赤眉漢，新朝時劉盆子嘅政權
**蜀漢，三國時劉備嘅政權
**漢趙，五胡十六國之一，又叫前趙
**成漢，五胡十六國之一
**劉尼嘅政權，五胡十六國之一
**劉芒蕩嘅政權，五胡十六國之一
**李金銀嘅政權，五胡十六國之一
**邢杲嘅政權，南北朝時北魏末年嘅政權
**侯景嘅政權，南北朝時取代南梁嘅政權
**朱泚嘅政權，唐代中期嘅政權
**後漢，五代十國之一
**南漢，五代十國之一
**北漢，五代十國之一
**前蜀，五代十國之一，曾經改國號爲「漢」
**郝定嘅政權，金朝晚期嘅政權
**陳友諒嘅政權，金朝晚期政權
**劉通嘅政權，明朝中期嘅政權
笈多王朝

**笈多王朝**（）係印度史上其中一個好勁嘅朝代，喺恆河流域中下游。隨著貴霜王朝衰落，笈多王朝喺320年建立，最後喺540年畀嚈噠滅咗。

呢段時期嘅最高峰係主要發生喺龍樹、旃陀羅笈多二世同鳩摩羅笈多一世統治期間嘅偉大文化發展。好多印度教史詩同文學來源，好似《摩訶婆羅多》同《羅摩衍那》都係喺呢段時間確立成為典範。 笈多時期出咗好多學者，包括迦梨陀娑、 阿耶波多、婆羅含密歇羅同婆蹉衍那，佢哋喺好多學術領域都有重大進展。 科學同政治管理喺笈多時代達到新嘅高峰。 呢段時期有時被形容為「笈多和平」，喺建築、雕塑同繪畫方面有重大成就，「確立咗形式同品味嘅標準，決定咗之後藝術嘅整個發展方向，唔單止喺印度，仲遠遠超越佢嘅邊界」。 強大嘅貿易聯繫亦令到呢個地區成為重要嘅文化中心，並成為影響附近王國同東南亞地區嘅基地。《往世書》，即係早期講述各種主題嘅長詩，都被認為喺呢段時期開始寫成文字。 印度教係統治者同婆羅門嘅信仰，喺笈多帝國蓬勃發展，但係笈多王朝對其他信仰嘅人都係寬容嘅。

呢個帝國最後因為好多因素而滅亡，包括佢哋自己嘅封建諸侯令到佢哋大量失去領土同帝國權威，仲有來自中亞嘅匈奴人（屠耆檀同阿爾琼匈奴）入侵。 笈多帝國喺六世紀崩潰之後，印度再次由好多地區王國統治。

## 起源

笈多王朝嘅發源地仲未確定。 根據一個理論，佢哋係喺而家嘅比哈爾同埋北方邦嘅下多阿布地區起家嘅， 因為喺呢度發現咗最多早期笈多帝王嘅碑文同埋錢幣。 呢個理論仲得到《往世書》嘅支持，支持者認為，《往世書》提到早期笈多帝王嘅領土包括恆河流域嘅波羅耶伽、阿瑜陀耶同埋摩揭陀地區。

另一個主要理論認為笈多王朝嘅發源地係喺而家嘅孟加拉恆河流域地區，呢個理論係根據7世紀中國佛教僧人義淨嘅記載。根據義淨嘅說法，車里吉多王（相信就係王朝創始人室利·笈多）喺彌栗迦悉迦婆努（應該係鹿頭林嘅音譯）附近為中國朝聖者建咗間寺廟。義淨話呢間寺廟喺那爛陀以東四十多由旬嘅地方，即係而家嘅孟加拉地區。 仲有一個講法就係早期笈多王國由西面嘅波羅耶伽一直延伸到東面嘅北孟加拉。

笈多王朝嘅記錄冇提到佢哋嘅種姓。 有啲歷史學家，好似A.S. Altekar，認為佢哋係吠舍種姓出身，因為有啲古印度文獻將「笈多」呢個姓氏規定俾吠舍種姓嘅人用。 根據歷史學家R. S. Sharma嘅講法，傳統上同貿易有關嘅吠舍可能係因為反抗之前統治者嘅苛捐雜稅而成為新嘅統治者。 不過批評吠舍起源理論嘅人指出，喺笈多時期之前同期間都有好多非吠舍人士嘅名字以「笈多」作為後綴， 而「笈多」呢個王朝名可能只係源自王朝第一位國王笈多嘅名字。 有啲學者，好似S. R. Goyal，認為笈多係婆羅門，因為佢哋同婆羅門有通婚關係，但係其他人覺得呢個證據唔夠有說服力。 根據笈多王朝公主波羅婆堤笈多喺浦那同里達布爾嘅碑文，有啲學者相信佢爸爸嘅族姓係「達羅那」，但係另一種對呢啲碑文嘅解讀就話達羅那係佢阿媽俱吠羅那伽嘅族姓。

## 軍事組織

同孔雀王朝唔同，笈多王朝喺印度戰爭中引入咗幾個軍事創新。其中最重要嘅係使用攻城機、重型騎馬弓箭手同重型騎兵。重型騎兵係笈多軍隊嘅核心，由傳統印度軍隊嘅戰象同輕步兵支援。

笈多時期使用騎馬弓箭手嘅證據可以喺旃陀羅笈多二世、鳩摩羅笈多一世同普拉卡薩迪蒂耶（推測係普魯笈多）嘅錢幣上見到，呢啲錢幣描繪國王係騎馬弓箭手。 that depicts the kings as horse-archers.

關於笈多帝國軍隊嘅戰術行動，當時嘅資料好少。最好嘅現存資料嚟自古典梵文作家兼劇作家迦梨陀婆所寫嘅梵文大詩《羅怙世系》。 好多現代學者認為迦梨陀婆生活喺旃陀羅笈多二世到斯堪達笈多統治期間，而《羅怙世系》主角羅怙嘅遠征反映咗旃陀羅笈多二世嘅遠征。喺《羅怙世系》第四章，迦梨陀婆講述國王嘅軍隊點樣同強大嘅、以騎兵為主嘅波斯人同雅婆那人（可能係匈奴人）喺西北方打仗。佢特別提到國王軍隊中使用騎馬弓箭手，同埋馬匹喺激烈嘅戰鬥之後需要大量休息。 The five arms of the Gupta military included infantry, cavalry, chariotry, elephantry and ships. *Gunaighar* copper plate inscription of Vainya Gupta mentions ships but not chariots.笈多軍隊嘅五個兵種包括步兵、騎兵、戰車、象兵同船艦。維尼亞笈多嘅銅版銘文提到船艦但冇提到戰車。到咗公元6世紀，船艦已經成為咗印度軍事嘅重要組成部分。

## 宗教

笈多王朝傳統上係印度教王朝。 They were patronizers of Brahmanism佢哋係婆羅門教嘅贊助者，但容許佛教同耆那教信徒信奉佢哋嘅宗教。桑奇仲係佛教嘅重要中心。據講係鳩摩羅笈多一世（公元455年）創立咗那爛陀。現代遺傳學研究顯示，正係喺笈多時期，印度嘅種姓群體停止咗通婚（開始實行/強制內婚制  Modern genetic studies indicate that it was during the Gupta period that Indian caste groups ceased to intermarry (started practising/enforcing endogamy).）。

不過，一啲後期統治者似乎特別推崇佛教。根據同時代作家真諦嘅記載，那羅僧訶笈多·婆羅阿迪蒂耶（約公元495年-?）係喺大乘哲學家世親嘅影響下長大嘅。佢喺那爛陀建造咗一個僧伽藍，仲有一個300英尺高嘅精舍，裏面有個佛像。根據玄奘嘅記載，呢個精舍好似「菩提樹下建嘅大精舍」。根據《文殊師利根本儀軌》（約公元800年），那羅僧訶笈多國王成為咗一個佛教僧侶，通過禪定離開咗人世。中國僧人玄奘仲記載，那羅僧訶笈多·婆羅阿迪蒂耶嘅兒子瓦日羅，佢都建造咗一個僧伽藍，「心中篤信」 The Chinese monk Xuanzang also noted that Narasimhagupta Baladitya's son, Vajra, who commissioned a sangharama as well, "possessed a heart firm in faith".。

## 引述
啟蒙時期

**啟蒙時期**（；）係17同18世紀歐洲一個係咁湧現新思維嘅時期，大大影響嗰時嘅哲學、文化生活同知識。

啟蒙運動有一堆社會思想，重點係透過理性主義同經驗主義學到嘅知識價值，仲有啲政治理想，例如自然法、自由主義、進步主義、憲法、同埋政教分離。

啟蒙運動之前有科學革命，同埋開普勒、伽利略、培根、、牛頓等人嘅工作，仲有笛卡兒、賀布斯、斯賓諾莎、萊布尼茨、同洛克等等嘅理性主義哲學。有啲人話啟蒙運動開始於1637年笛卡兒出版嘅《方法論》，佢嘅方法就係系統性咁唔信任何嘢，除非有充分理由去信，而佢最出名嘅名句就係《我思故我在》。其他人就提到牛頓嘅《數學原理》（1687年）係科學革命嘅巔峰，同時啟蒙運動嘅開始。 歐洲歷史學家通常將啟蒙運動嘅開始，定做法國路易十四過身（1715年）同埋法國大革命爆發（1789年）之間嘅時間。依家好多歷史學家都認為，啟蒙運動結束嘅時候係19世紀開始，最新提議嘅年份係康德喺1804年去世。 其實，歷史時期並冇清晰嘅開始或者結束日期。

啟蒙運動嘅核心信條係言論自由同宗教自由，反對絕對君主制同神權政治。啟蒙運動嘅特徵係對心靈同日常媒介之間關係嘅越來越多認識， 同埋對科學方法同還原論嘅重視，仲有增加對宗教正統思想嘅質疑——呢種態度喺康德嘅文章《啟蒙係乜？》入面表現出嚟，裡面有句。

## 有影響力嘅思想家

啟蒙運動之前有科學革命，兩者關係密切。 早期嘅哲學家對啟蒙運動有影響，包括培根、皮埃爾·伽桑迪、勒內·笛卡爾、霍布斯、斯賓諾莎、約翰·洛克、皮埃爾·貝爾同戈特弗里德·威廉·萊布尼茨。 啟蒙運動嘅主要人物包括切薩雷·貝卡里亞、喬治·貝克萊、丹尼斯·狄德羅、大衛·休謨、伊曼紐爾·康德、蒙博多爵士、孟德斯鳩、讓-雅克·盧梭、亞當·史密斯、雨果·格羅提烏斯同伏爾泰。

有影響力嘅啟蒙運動出版物包括《》（Encyclopedia）。呢本書喺1751年至1772年間出版，共有35卷，由狄德羅、讓·勒朗·達朗貝爾同150位其他人編輯。《百科全書》幫助將啟蒙運動嘅思想傳播到歐洲同其他地方。 其他啟蒙運動嘅出版物包括貝克萊嘅《人類知識原則論》（1710年）、伏爾泰嘅《論英國》（1733年）同《哲學詞典》（1764年）；休謨嘅《人性論》（1740年）；孟德斯鳩嘅《法律精神》（1748年）；盧梭嘅《不平等論》（1754年）同《社會契約論》（1762年）；貝卡里亞嘅《論罪與刑》（1764年）；亞當·史密斯嘅《道德情操論》（1759年）同《國富論》（1776年）；以及康德嘅《純粹理性批判》（1781年）。

## 求知方法

一般認為，現代知識論（epistemology）係喺中世紀打後嗰兩三個世紀（尤其係啟蒙時期）嗰陣形成嘅：响啟蒙時期，歐洲嘅哲學界一路喺度爭論緊經驗主義同理性主義之間「邊個啱」；籠統噉講，主張理性主義嘅人認為推理係知識嘅主要來源，認為人要求知，主要係靠個腦諗嘅；主張經驗主義嘅人就啱啱相反，認為知識全部（或者大部份）喺一定程度上都係經驗嘅體現，人必需要用感官對世界作出觀察，先可以得到知識

呢個時期嘅歐洲哲學界出咗唔少出名嘅思想家－
*經驗主義嗰邊有培根（Sir Francis Bacon；幫現代科學方法奠基嘅思想家）、約翰洛克（John Locke）同大衛休謨（David Hume）呀噉，
*理性主義就有笛卡兒同埋史賓諾沙（Baruch de Spinoza）等，
場爭論去到 18 世紀尾由康德解開。經驗主義同理性主義相關嘅諗頭影響深遠－到咗廿一世紀初，哲學以外嘅領域嘅研究者，由自然科學至社會科學，做嘢嗰時都會用到科學方法等嘅知識論概念。

## 主題
### 哲學

培根嘅經驗主義同埋笛卡兒嘅理性主義哲學為啟蒙思想打下咗基礎。 笛卡兒試圖喺穩固嘅形而上學基礎上建立科學，但佢嘅懷疑論唔係好成功，反而係佢嘅懷疑方法喺哲學上應用得比較好，導致咗一種心物二元論。佢嘅懷疑論後來被洛克嘅《人類理解論》（1690年）同休謨喺1740年代嘅寫作精緻化。佢嘅二元論又被斯賓諾莎喺《神學政治論》（1670年）同《倫理學》（1677年）中堅持物質統一嘅論點所挑戰。

根據喬納森·以色列，呢啲思想形成咗兩條唔同嘅啟蒙思想路線：第一條係溫和派，跟隨笛卡兒、洛克同基督教·沃爾夫，佢哋想喺改革同傳統權力、信仰之間搵到一個平衡；第二條則係激進啟蒙，受到斯賓諾莎哲學嘅啟發，主張民主、個人自由、言論自由，仲要消除宗教權威。 溫和派通常傾向自然神論，而激進派則完全將道德基礎同神學分開。呢兩條思想路線最終都受到保守派反啟蒙運動嘅對立，佢哋想回歸信仰。

喺18世紀中期，巴黎 成為咗挑戰傳統教義同教條嘅哲學同科學活動中心。1685年嘅《方丹堡敕令》之後，教會同絕對主義政府之間嘅關係非常緊密。早期嘅啟蒙運動係對呢啲環境嘅抗議，喺波旁王朝嘅情婦蓬帕杜夫人嘅支持下逐漸壯大。 被稱為「光明世紀」（Siècle des Lumières），啟蒙時期嘅哲學運動喺18世紀初已經開始，當時皮埃爾·貝爾發起咗對宗教嘅啟蒙批評。作為一位懷疑論者，貝爾只部分接受理性哲學同原則，佢對道德同宗教劃咗一條嚴格嘅界限。佢嘅《歷史與批判辭典》對啟蒙運動嘅百科全書派影響深遠。 到咗18世紀中期，法國啟蒙運動嘅焦點喺百科全書嘅項目上。 呢個哲學運動由伏爾泰同盧梭主導，佢哋主張建立一個基於理性而非信仰同天主教教義嘅社會，推動基於自然法嘅新公民秩序，並倡導基於實驗同觀察嘅科學。政治哲學家孟德斯鳩引入咗政府嘅權力分立理念，呢個概念受到美國憲法作者嘅熱烈接受。雖然法國啟蒙運動嘅哲學家唔係革命者，仲有好多係貴族，但佢哋嘅思想喺削弱舊制度嘅合法性方面發揮咗重要作用，並塑造咗法國大革命。

法蘭西斯·哈奇森，一位道德哲學家同蘇格蘭啟蒙嘅創始人，描述咗「功利主義」同「結果主義」原則，認為美德係「為最多人帶來最大快樂」嘅事物。科學方法（知識、證據、經驗同因果關係）嘅大部分內容同一些現代對科學同宗教之間關係嘅態度，係由哈奇森嘅門徒喺愛丁堡發展出嚟：大衛·休謨同亞當·斯密。 休謨成為咗懷疑論哲學同經驗主義傳統嘅主要人物。

伊曼紐·康德喺18世紀末嘗試調和理性主義同宗教信仰、個人主義同政治權威，並試圖描繪公共領域嘅私有同公共理性。 康德嘅作品繼續影響德國思想，甚至整個歐洲哲學，直到20世紀。

瑪麗·沃斯通克拉夫特係英國最早嘅女權主義哲學家之一。 她主張建立一個基於理性嘅社會，認為女性同男性都應該被視為理性存在。佢最著名嘅作品係《女性權利的辯護》（A Vindication of the Rights of Woman）（1791年）。

## 睇埋
*經驗主義

## 參攷

## 文獻
勒內·笛卡兒

**勒內·笛卡兒**（，）係法國哲學家、數學家同物理學家，喺法國嘅圖賴訥出世，死喺瑞典斯德哥爾摩。佢係歐陸理性主義嘅始創人，提出「我思故我在」嘅哲學。佢發明用座標去計幾何，後世叫佢做「解析幾何之父」。

笛卡兒（Descartes）經常被稱為「現代哲學之父」，佢被視為負責推動17世紀對認識論嘅關注增加嘅主要人物。 佢為17世紀歐陸理性主義奠定咗基礎，呢個理論後來畀斯賓諾莎同萊布尼茨所倡導，亦畀經驗主義學派反對，包括霍布斯、洛克、柏克萊同休謨等人。早期現代理性主義嘅興起——首次作為一個系統嘅哲學學派——對現代西方哲學整體產生咗重大影響，並且催生咗笛卡兒嘅笛卡兒主義同斯賓諾莎嘅斯賓諾莎主義兩個理性主義哲學體系。就係呢啲17世紀嘅極端理性主義者，如笛卡兒、斯賓諾莎同萊布尼茨，為「啟蒙時代」喺歷史上贏得咗「理性時代」呢個名銜。

萊布尼茨、斯賓諾莎，同笛卡兒都精通數學同哲學，而笛卡兒同萊布尼茨仲喺多個科學領域有貢獻。 雖然只有萊布尼茨被廣泛承認為一位博學者，但三位理性主義者都將唔同領域嘅知識融入佢哋各自嘅作品。

笛卡兒嘅《第一哲學沉思》（1641年）到而家仍然係大部分大學哲學系嘅標準教材。笛卡兒喺數學上嘅影響亦非常明顯，佢嘅名字被用嚟命名笛卡兒坐標系統。佢被譽為解析幾何學之父，解析幾何學喺微積分同數學分析嘅發現中發揮咗重要作用。笛卡兒亦係科學革命嘅關鍵人物之一。

## 生平

### 早年生活

勒內·笛卡兒於1596年3月31日出世喺法國圖雷納海耶，圖雷納省（依家叫笛卡兒市，屬於Indre-et-Loire）。 1597年5月，佢阿媽Jeanne Brochard喺生咗一個死胎後過身。 佢老豆Joachim係雷恩議會嘅一個成員。 笛卡兒細個嗰陣係同佢阿嫲同阿舅公住。雖然佢屋企係信天主教，但普瓦圖地區嗰陣畀新教胡格諾派控制住。

1607年，因為身體弱，佢遲咗啲先入耶穌會嘅Collège Royal Henry-Le-Grand， 喺度學數學同物理，包括伽利略嘅作品。 喺學校嘅時候，笛卡兒第一次接觸到赫密斯主義嘅神秘學說。1614年畢業之後，佢喺普瓦捷大學再讀咗兩年書，1616年攞到學士學位同法學士嘅學位， 因為佢老豆想佢做律師。 之後佢搬咗去巴黎。

喺*[[方法論]]*度，笛卡兒咁樣回憶佢嗰陣：
我完全放棄咗對文學嘅研究，決心唔再尋求除咗喺自己或者世界大書之中可以發現嘅知識。我用咗青春嘅時光去旅遊、拜訪法庭同軍隊、接觸唔同性格同階層嘅人、吸取唔同嘅經驗，並且喺命運提供俾我嘅每個情境中測試自己，時時反思，從中獲取利益。

### 軍旅生涯

根據佢要成為職業軍官嘅抱負，1618年笛卡兒加入咗荷蘭共和國嘅荷蘭聯省國家軍，成為僱傭兵，受拿騷的毛里茨指揮， 正式學習軍事工程學，呢科係由西蒙·史蒂芬建立嘅。 因此，佢喺布雷達受到極大鼓勵去提高自己嘅數學知識。 喺呢個過程中，佢識咗艾萨克·贝克曼， 佢係多德雷

赫特一個有才華嘅科學家，成為笛卡兒嘅導師，啟發咗笛卡兒啲數學同物理學嘅研究。1618年笛卡兒為貝克曼寫咗篇題為*[[音樂片論]]*嘅短文，探討音樂嘅基本元素。

## 歷史影響
### 擺脫教會教條

笛卡爾經常被稱為現代西方哲學嘅鼻祖，佢嘅思維方式徹底改變咗西方哲學嘅發展方向，並為現代性奠定咗基礎。佢嘅《形而上學沉思錄》中首兩篇提出咗著名嘅方法懷疑，呢兩篇最影響現代思維。

有人認為笛卡爾本人都冇意識到呢個革命性嘅轉變。通過將辯論從「乜嘢係真」轉變成「我可以確定乜嘢」，笛卡爾可以話將真理嘅權威保證人由上帝轉移到人類身上（儘管笛卡爾自己聲稱佢嘅願景係來自上帝）——傳統嘅「真理」概念暗示有外在權威，而「確定性」就更加依賴個人嘅判斷。

喺呢場人類中心主義嘅革命入面，人類而家被提升到主體嘅地位，成為一個擁有自主理性嘅被解放主體。呢個革命性嘅步驟為現代性奠定咗基礎，其影響到而家仲感受到：人類擺脫咗基督教啟示真理同天主教會教義嘅束縛；人類開始制定自己嘅法則，建立自己嘅立場。

喺現代性中，真理嘅保證人唔再係上帝，而係每個都係「自我意識嘅塑造者同保證人」嘅人類。用呢個方式，每個人都變成一個有理性嘅成年人，一個主體同代理人，而唔係聽命於上帝嘅細路。呢個觀點嘅轉變係由基督教中世紀過渡到現代時期嘅典型特徵，呢個轉變喺其他領域早有預兆，而家由笛卡爾喺哲學領域中正式確立。

笛卡爾嘅呢種以人為本嘅視角，確立咗人類理性嘅自主性，為啟蒙運動擺脫上帝同教會嘅束縛提供咗基礎。根據馬丁·海德格爾嘅講法，笛卡爾嘅思想觀點仲為之後所有嘅人類學提供咗基礎。

有時候話笛卡爾嘅哲學革命引發咗現代人類中心主義同主體主義。

### 當代評價
喺商業方面，《方法論》喺笛卡爾在生嗰陣淨係出咗一版500本，當中200本留俾作者。《沉思錄》嘅法文版都係咁，到笛卡爾過身都未賣晒。不過，同期出版嘅拉丁文版就深受歐洲學術界歡迎，成為笛卡爾嘅一個商業成功。

雖然笛卡爾喺佢生命最後階段已經喺學術界好有名，但喺學校教授佢嘅作品仲係有爭議。烏特勒支大學嘅醫學教授亨利·德·羅伊（亨利庫斯·雷吉烏斯，1598-1679），因為教授笛卡爾嘅物理學而被大學校長吉斯伯特·沃特（沃提烏斯）譴責。

根據哲學教授約翰·科廷漢嘅講法，笛卡爾嘅《形而上學沉思錄》被認為係「西方哲學嘅重要文本之一」。科廷漢話《沉思錄》係「笛卡爾所有著作中最廣泛研究嘅一本」。

根據經濟學人雜誌前高級編輯，《理性之夢》同《啟蒙之夢》嘅作者安東尼·戈特利布講，笛卡爾同托馬斯·霍布斯喺二十一世紀第二個十年仍然受到討論嘅其中一個原因，係佢哋仲可以為我哋一啲問題提供相關見解，例如「科學嘅進步對我哋理解自己同上帝嘅概念有咩影響？」同「政府應該點樣處理宗教多元化？」

喺2018年同泰勒·科恩嘅訪談中，艾格尼絲·卡拉德形容笛卡爾喺《沉思錄》入面嘅思想實驗，佢鼓勵完全、系統性咁懷疑你所相信嘅一切，去「睇下你會得到乜嘢」。佢話：「笛卡爾得到嘅係佢可以喺佢自己腦海入面建構嘅真實真理。」佢話哈姆雷特嘅獨白——「關於生命同情感本質嘅沉思」——同笛卡爾嘅思想實驗好似。哈姆雷特/笛卡爾都係「同世界分開」，好似「困」喺自己個腦度。科恩問卡拉德笛卡爾係咪真係通過佢嘅思想實驗搵到任何真理，定係淨係「當代我哋生活喺模擬世界論證嘅早期版本，邪惡魔鬼就係模擬，而唔係貝葉斯推理？」卡拉德同意呢個論證可以追溯到笛卡爾，佢話佢已經反駁咗呢個論證。佢解釋話喺笛卡爾嘅推理中，你最終會「返到上帝嘅思維度」——喺「上帝創造嘅宇宙」入面，呢個就係「真實世界」...「成個問題都係關於同現實連接，而唔係做幻影。如果你生活喺上帝創造嘅世界度，上帝可以創造真實嘅嘢。所以你就係生活喺真實嘅世界度。」

### 關於玫瑰十字會嘅傳聞
笛卡爾係咪玫瑰十字會嘅成員仲有爭議。

佢個名嘅首字母同玫瑰十字會廣泛使用嘅R.C.縮寫有關。另外，喺1619年，笛卡爾搬到烏爾姆，嗰度係玫瑰十字運動嘅國際知名中心。喺德國旅程期間，佢識咗約翰內斯·福爾哈伯，佢之前表示過想加入呢個兄弟會。

笛卡爾將《世界公民波利比烏斯嘅數學寶藏》呢本書獻俾「世界各地嘅學者，特別係德國嘅B.R.C.（玫瑰十字兄弟會）」。呢本書未完成，出版情況未明。

## 睇埋
* 笛卡兒坐標系
* 笛卡兒葉形線
* 笛卡兒符號法則
* 笛卡兒積
* 笛卡兒閉範疇
* 歐拉-笛卡兒公式

## 疏仕


## 文獻

## 出面網頁

類:法國數學家
類:法國哲學家
類:法國物理學家
糖不甩

**糖不甩**（粵拼：）又名如意果，係一種喺華南地區流行嘅甜品，主要成份係糯米丸。

做法系以糯米粉、砂糖、花生碎為主料，口感酥滑香甜，常配姜汁以祛寒。制作時將糯米粉搓成小丸煮熟，裹糖漿後撒花生碎、芝麻等配料食用

## 參考資料
Cogito ergo sum

**Cogito ergo sum**（IPA：）係 17 世紀法國哲學家笛卡兒提出嘅一條哲學命題，亦係哲學上一句好出名嘅說話。簡化噉講，笛卡兒提出如果有一個人極度懷疑論，覺得自己永遠唔會確切知道任何嘢，佢依然可以透過「自己有喺度諗嘢」呢點，得知自己嘅心靈係確實存在嘅。

## 翻譯方法
**Cogito ergo sum** 呢句拉丁文句子有可能譯做：
*似文言文噉嘅譯法：**我思故我在。**（粵拼：）
*似日常粵語嘅譯法：**我有諗嘢，所以我存在。**
*英文標準譯法：**I think, therefore I am.**

## 思想背景

## 睇埋
*理性主義
*知識論
*桶中腦
康翠臺

**康翠臺**（Greenwood Terrace）喺香港柴灣，近港鐵柴灣站，係香港島東區出名嘅大型居屋屋苑之一。

康翠臺係私人機構參建居屋計劃（第七期乙）嘅屋苑，環境清靜，距離柴灣站只係行5分鐘，部份單位可以睇到海景。地皮由新世界發展喺1985年起好，同埋由富城集團管理。初時喺柴灣新區計劃起10座30層嘅私人住宅，但因為考慮到當時嘅經濟情況，再加上政府推行緊私人參建居屋計劃，發展商向政府更改圖則，康翠臺改做居屋屋苑，同埋由10棟減到7棟，其餘三棟就改為另一個同期起好嘅居屋屋苑樂翠臺，但康翠臺亦係區裏面最大型嘅居屋屋苑之一。

康翠臺首次推出時發售價係HK$229,000 - HK$406,900，初初分兩期賣，但因為太多人買，所以加推第二期同期賣。單位面積係582尺至875尺，其中875尺屬於有套房嘅單位，7棟合共2100個單位。喺1997年樓市高峰期嗰陣，康翠臺尺價曾經升到6000蚊以上，尺價喺全港居屋嘅頭三位位置，當時係區內藍籌屋苑之一，但後來因為亞洲金融風暴，加上區裏面有更多新型屋苑起好，引致樓價大跌，雖然佢近柴灣站，交通方便，但亦跌近一半，而家平均尺價係4800蚊。尺價同隔籬嘅私人屋苑新翠花園相差大約100，亦係全港100大最交頭活躍嘅屋苑之一；同埋柴灣、小西灣區裏面，平均尺價最高嘅居屋屋苑。

## 連去
* 康翠臺官方網站
* 東區新資訊居者置其屋分頁
汗 (樂隊)

**汗**（**Hann**）係黃貫中2000年做獨立發展以後組成嘅樂隊，家下係黃貫中嘅附屬樂隊，主要係作現場表演同錄製黃貫中嘅個人專輯。

## 成員
家下嘅成員：
* 黃貫中（**Paul**）—結他手同主唱；Beyond樂隊成員。
* 恭碩良（**Jun**）—鼓手；來自澳門，除咗做鼓手，重係獨立唱作人，有出過自己嘅創作專輯。
* 麥文威（**Jimmy**，**老占**）—貝斯手；以前係Anodize同LMF樂隊成員。
* 黃仲賢（**Yin**）—結他手； 夏健龍離開之後，佢加入代替結他手嘅位。

以前嘅成員：
* 夏健龍（**Dino**）—結他手；同恭碩良一樣來自澳門，後來離開汗樂隊同大佬夏利奧組成咗Soler樂隊。
李安琪

**李安琪**（；；）係香港爵士樂女歌手，以Unique為藝名錄過一張國語爵士專輯「迷」。
真的愛妳

**真的愛妳** 係Beyond 1989年出嘅第四張粵語大碟Beyond IV嘅主打歌同埋電影開心鬼救開心鬼嘅插曲，呢首歌係Beyond四人時期最流行最有影響嘅歌之一。呢首歌將母愛寫入歌詞入邊，配上流行嘅旋律同四個人每人一段嘅合唱方式，當年就紅遍咗大街小巷，重得到1989年度十大中文金曲同1989年度十大勁歌金曲。

真的愛妳呢首歌，因為和弦好簡單，加上電結他嘅Solo部份都唔係好難，噉就經常就有結他入門書收入做練習曲目。
信史

**信史** 係指人類識得用文字記嘢之後嘅史，唔同地方發明文字嘅時間唔同，所以信史無一個各地通用嘅時間。
Amani

**Amani**（**和平**） 係1991年Beyond去咗非洲肯雅，了解過難民援助嘅情況，黃家駒即刻寫嘅一首呼喚和平嘅歌，髙潮部分係當地話。當時佢哋唱咗呢首歌畀非洲嘅細路聽，之後呢首歌收喺Beyond第七張粵語專輯《**[[猶豫]]**》。

黃家駒死後，三個人嘅Beyond有請林夕將呢首歌填咗國語版歌詞，重新編曲之後收喺1998年嘅國語專輯《這裡那裡》入邊。

## 歌詞翻譯
* Amani = 和平
* Nakupenda = 愛
* Nakupenda We We = 我們愛你
* Tuna Taka We We = 我們需要你
樂翠臺

**樂翠臺**係香港嘅私人機構參建居屋之一，喺香港島柴灣泰民街嘅山坡上面，由香港房屋委員會同新世界發展聯合發展，總共有三棟，喺1985年起好，同隔籬嘅康翠臺同年賣。

## 棟數

## 其他
*康翠臺

## 參考
梅卓燕

**梅卓燕**係香港舞蹈家，廣州出世。

佢1981年加入香港舞蹈團，做過舞劇《黃土地》、《胭脂扣》、《玉卿嫂》嘅女主角。1985年喺香港青年編舞大賽中攞咗中國舞組冠軍，得到學金去紐約學現代舞。回港後開始創作。

1990年轉做獨立舞蹈家，曾經攞過亞洲文化協會資助去紐約學接觸即興同埋後現代舞蹈技巧，又獲邀參加美國舞蹈節國際編舞營。回港後做咗香港舞蹈團及城市當代舞蹈團編舞。近年佢多次去比利時、里斯本、倫敦、柏林、巴黎、紐約等地方嘅藝術節表演獨舞創作。

1998年參與翩娜·包殊伍珀塔爾舞蹈劇場廿五週年紀念節演出，1999年參與翩娜·包殊舞團嘅《春之祭》演出。

佢曾多次獲香港舞蹈聯盟頒發「香港舞蹈年獎」，表揚佢喺海外作為香港文化大使嘅貢獻。2001年獲慧妍雅集選為「傑出女士」。2005年獲《旭茉》雜誌選為2005十大成功女性。

## 作品
*《遊園驚夢》
*《狂草》
*《白描》
*《水銀瀉》
*《獨步》
*《華麗與蒼涼》
*《情男色女－達利vs加拉》
*《流蓮歡》
*《風．水－水》
*《藍舞》
*《再世。尋梅》
*《日記VI．謝幕》

## 個人榮譽
* 行政長官社區服務獎狀（2007年）
* 香港演藝學院榮譽院士（2013年）

## 攷

類:香港演藝學院榮譽院士
毛妹

**毛妹**，本名**袁經綿**，老公廖本懷，有時跟夫叫**廖本懷夫人**。佢係香港舞蹈家兼芭蕾舞先生，毛妹芭蕾舞學校創辦人。上海出世，中學拔萃女書院 畢業。入香港大學主修英國同法國文學。中六到大學畢業期間，四五年內拍過八齣戲，之後去咗英國皇家芭蕾舞學院深造芭蕾舞。1963年同丈夫廖本懷結婚，廖氏香港公務員做官。1964年創立毛妹芭蕾舞學校。到咗1987年，獲委任非官守太平紳士。2009年香港演藝學院頒榮譽院士。

## 屋企人
佢阿爸係導演袁仰安；老公係已故香港前政務司廖本懷。

## 公職
*香港芭蕾舞團董事
*香港演藝發展局舞蹈委員
*香港舞蹈團顧問
*香港賽馬會基金之舞蹈獎學金主席
*城市當代舞蹈團委員
*中國芭蕾舞桃李盃評委
*香港校際舞蹈節評判

## 攷

類:芭蕾舞者‎
類:香港演藝學院榮譽院士
別來無恙

**別來無恙**係謝霆鋒嘅一首歌，謝霆鋒作曲，梁芷珊填詞（有媒體報道係先有梁芷珊嘅歌詞，謝霆鋒睇到諗起初戀寫咗曲，又親力完成咗編曲同埋樂器部份嘅錄音。），錄音室版本就得兩把結他伴奏，中間加入口琴嘅獨奏；收喺2000年發行嘅專輯《零距離》。
香港芭蕾舞團

**香港芭蕾舞團**係亞洲主要芭蕾舞團之一，1979年成立。演繹古典芭蕾舞及近代作品，例如《茶花女》、《天鵝湖》、《唐吉訶德》、《海盜》、《合桃鉗》同《芭蕾精品匯演》等。目前有四十幾位成員，嚟自世界各地。經費主要嚟自香港民政事務局嘅撥款、商業贊助、大型籌款活動同埋票房收入等。

## 出面網頁
* 香港芭蕾舞團

類:香港文化
香港舞蹈團

**香港舞蹈團**（**Hong Kong Dance Company**）喺1981年成立，2001年4月成為慈善同非牟利組織，由香港政府資助。跳過百幾套舞，包括《如夢令》、《笑傲江湖》、《清明上河圖》、《夢傳說》、《木蘭》、《雪山飛狐》；出過嘅埠包括澳洲、英國、韓國、新加坡、加拿大、日本、北京、上海、南京、杭州、武漢、廣州、台北。 

## 出面網頁
* 香港舞蹈團 官方網址
涼粉

**涼粉**（）係漢族食品嘅一種，流行中國各地。調以醬油、醋、芥末而食，清涼爽滑，係夏季風味食品。

喺華南地區係指涼粉草及大米製作而成嘅、冷凍後成綠色或黑色膠狀凝固物，暑天可作消暑佳品，例如廣式涼粉、江西涼粉等。而潮汕就稱為草粿。而西北地區，係指用米、豌豆或各種薯顃淀粉所製作嘅涼拌粉，例如榮昌黃涼粉、四川涼粉、青海涼粉、山西涼粉等。粵港澳流行嘅涼粉係燒仙草嘅其中一種，但材料同做法都唔同。

北方涼粉嘅食法一般有兩種：一係涼拌，二係煎粉。宋·孟元老《東京夢華錄》話北宋嗰時已經有「細索涼粉」。做法係將綠豆粉泡好攪成糊狀，水煲到快滾，加入白矾並倒入已備好嘅綠豆糊，攤凍就食得。白色透明、呈水晶狀。

## 涼拌
涼拌嘅時候並唔係用刀切涼粉，而係用一個特製嘅圓形嘅似淺勺噉上面布滿圓窿嘅鐵皮——鎪子一圈喺涼粉上盤旋，粉條就喺一個個圓窿出嚟，然後裝落碗度，加上紅色嘅辣椒水、綠色嘅荆芥、麻油、香醋、細鹽、大蒜汁等調料。

## 煎粉
煎粉比起涼拌有啲複雜，因為係種手藝，賣煎粉嘅人唔賣涼粉。煎粉要有爐同鍋，賣煎粉嘅爐細，但係喺一個真正嘅農家柴火爐，用泥巴打成嘅爐膛，唔用煤炭做燃料，用麥干、豆秸之顃。鍋係平底嘅黑鐵鍋。賣家先將涼粉切成麻雀大小，然後放油鹽蔥薑之類落鍋，用文火將涼粉煎到金黃。

另外，重有一種煮涼粉嘅食法，呢種食法一般喺四川地區。將涼粉過水煮咗之後，就上碎芹菜同蔥，淋上炒製嘅酱料，又香又辣。對於煮涼粉黎講，最重要嘅就喺醬料，如果醬料無炒製好，咁煮涼粉都唔好食。

## 廣式涼粉做法
原料：
*大米1500克
*涼粉草500克
用新鮮涼粉草做嘅叫青涼粉，乾涼粉草做嘅叫黑涼粉。

加工方法：
#先將大米浸四個鐘，然後磨成米槳備用。
#先用清水浸洗涼粉草，洗淨後加水將涼粉草煮軟。
#等煮熟之後將汁留抵，攞涼粉草出嚟，將草上面膠狀物整返之嘅汁裏頭，再過第二次水。
#涼粉草攤凍，然後放入清水搓，草汁落咗水裏面，之後涼粉草就可以掉。
#將第貳次過水同先前備用嘅汁液混合，倒埋一齊。
#然後用隔渣袋隔渣將汁嘅渣隔走，隔到最後布袋裏面就剩渣，渣無用，掉，就可以將汁煮。
#將汁放到鑊煮，唔停咁攪，唔會黐底。
#汁液表面有大泡泡就表示熟咗，要將泡泡撈走，都係污糟嘢。
#最後將汁液倒入容器，等凉咗凝固後就完成，雪凍後切成細細塊。可加蜜糖、白糖或豉油辣椒，滑溜爽口。據講有清熱解毒之效。
啫喱

**啫喱**係一種普通甜品，由魚膠溝埋水、糖、果汁（或者人造香料）雪凍凝成。

## 類似嘢食
*大菜糕
*布甸
*涼粉
*龜苓膏
大菜糕

**大菜糕**係華南、台灣、香港同澳門一種甜品，將大菜加糖喺水煮熔後凝成。

除咗原本味道外，重可以落果汁或者生果粒等配料搞出唔同口味。有人食大菜糕，鍾意加花奶，有人食果嗰時先加，亦有人整嗰時已經加定落去。此外，蛋花大菜糕可稱得上係最常見配搭。

## 類似嘢食
*啫喱
*布甸
*涼粉
*龜苓膏
煎釀三寶

**煎釀三寶**係廣東、香港同埋澳門地區嘅常見街邊檔小食。呢種小食通常都係「十緡三件」，畀客人喺一堆煎釀小食入面揀三件。不過，呢三件通常以矮瓜、炸魚蛋、青椒同豆腐最受歡迎。

做法係將新鮮打嘅鯪魚肉釀喺切件嘅矮瓜、青椒、豆腐或者其他食物上面，再放喺鐵板上面煎香，魚肉面向下煎到金黃之後，再反轉煎熟就得，或者用油炸。食嘅時候用竹籤串住，再醮上豉油。間中重會有用鯪魚肉釀冬菇、釀紅腸、雲吞皮、腸仔、燈籠椒等。煎釀三寶用嘅鯪魚肉通常會先用紹興酒、油、糖、胡椒粉及麻油鹽醃15分鐘，之後會再加啲生粉，用嚟減低成本。

除咗將鯪魚肉釀喺其他食物外，重會用鯪魚肉炸成一個個圓圓、大大粒嘅魚蛋，但凍咗，魚蛋好似漏咗氣嘅氣球。
布甸

**布甸**係一種好常見嘅甜品，個樣似啫喱，但口感就幼滑好多，材料通常包括雞蛋同奶，或加入生果（例如芒果），好多時都會係凍食。

## 特色布甸
*聖誕布甸
*麵包布甸
*木糠布甸
*約克郡布甸
*芒果布甸
*西米布甸
*吉士布甸
*米布甸
紅桑莓

**紅桑莓**，又叫**勒士啤梨** / **樂士啤梨**（英文：**raspberry**）、**紅啤梨**、**紅莓**、**紅桑子**、**覆盆子**、**樹莓**，係某些薔薇科懸鈎子屬植物結出嚟嘅果，亦都係一種生果，做西式甜品時亦會用到。

狹義上嘅勒士啤梨多數指紅桑子（*Rubus idaeus*）。

## 睇埋
* 士多啤梨

## 考
龜苓膏

**龜苓膏**係中國廣西梧州特產，廣東、廣西一帶嘅傳統藥用嘢食。正統龜苓膏係用受保護動物金錢龜、土茯苓、甘草等中藥材製成凝固嘅膏狀，相傳係由清朝時太醫嚴綺文流傳出民間嘅宮廷秘方，據講有清熱解毒等功效。據講同治帝身患天花期間曾經食過龜苓膏，病情一度轉好，但慈禧太后因偏信巫醫，要同治帝停食龜苓膏，延誤病情，令佢一命嗚呼。

龜苓膏一般係黑色嘅膏狀，似凉粉，不過有較濃嘅中藥甘苦味道，食嗰陣可以加少少蜜糖。喺夏天，龜苓膏亦可以凍食。

現代嘅龜苓膏成品除咗喺涼茶舖、甜品店有得賣之外，喺超級市場都有罐裝賣，不過而家根據食品衛生標準生產嘅龜苓膏，由於生產廠家同調製口味嘅唔同，藥物成分亦同原始配方有唔同。現代嘅龜苓膏已經唔會有金錢龜嘅成分，連有冇廉價草龜龜板成分都無保證。香港海天堂龜苓膏專門店老闆曾經喺同佢大家組爭奪商標時，喺法院上話過龜苓膏處方根本就無任何龜嘅成分。

## 配方
*組方1：龜板、土茯苓、生地黃、金銀花、綿茵陳、火麻仁、甘草等。 
*組方2：龜板、土茯苓、金銀花、生地等。 
*組方3：龜板、土茯苓、涼粉草、槐花、金銀花、蒲公英、菊花、苦瓜等。 
*組方4：龜板、茯苓、涼粉草、蜂蜜、金銀花、蒲公英等。

## 功效作用
龜苓膏嘅藥效主要嚟自龜板同土茯苓。龜板含有豐富嘅骨膠原，以金錢龜最有效，但因為金錢龜係受保護動物，用佢整龜苓膏價錢貴而且犯法，因此而家大多數生產商嘅龜苓膏普遍用草龜同泥龜代替，甚至根本無龜嘅成分。草龜係素食動物，蛋白質同骨膠原較少，療效更弱。

*龜板，又叫龜甲，係烏龜嘅甲殼，性味甘、寒，有滋陰潛陽、補腎健骨、養血補心同止血嘅功效，可以用喺治療頭痛眩暈、盜汗遺精、手足震顫、腰膝酸軟、驚悸、失眠健忘、婦女崩漏同月經過多等。如果將龜板熬成固體膠塊，叫做龜板膠，佢嘅滋補力比龜板更強。由於龜板同龜板膠含有動物膠原、脂肪、角蛋白、18種氨基酸，同埋鈣、磷、鋅等多種微量元素，因此，佢哋能夠提高白細胞數量、增強免疫力，有補血、鎮靜、提高冠脈流量同提高耐缺氧能力等作用。

*土茯苓，性味甘、淡、平，有解毒、除濕、利關節嘅功效。從西醫角度嚟講，佢重含有落新婦、異黃杞、胡蘿蔔、多糖、澱粉等，所以能夠起到利尿、鎮痛、抑菌、解汞毒等作用。

對於龜苓膏嚟講，淨係龜板同土茯苓重未夠，喺呢兩種主要原料嘅基礎上，加埋金銀花、蒲公英、菊花等清熱解毒、解暑、利濕嘅多味藥材先至更好噉起到滋陰、解毒、解暑、解瘡毒等作用。

總括嚟講，龜苓膏滋陰潤燥，降火除煩，清利濕熱，涼血解毒。用於正虛邪實、陰虛熱甚所致嘅虛煩、便秘、熱淋、白濁、癤腫、赤白帶下、皮膚搔癢、癤瘡紅腫等症。現代常用龜苓膏醫治多種口腔潰瘍、習慣性便秘、急慢性泌尿系感染、女性生殖系統炎症、一啲神經功能障礙等症。

## 食用禁忌
因爲龜苓膏可以促進血液循環而且屬於清涼解毒嘅嘢食，所以婦女喺月經期間同孕婦都唔適宜食，體質虛弱嘅人都唔適宜成日食。

## 參考
蛋撻

**蛋撻**，即係用蛋做餡嘅撻，做法係將餅皮放入圓形嘅模，倒入溝埋砂糖同雞蛋嘅蛋漿，然後放入焗爐；焗出嚟嘅蛋撻外層係鬆脆嘅撻皮，內層就係黃色瓊埋嘅香甜蛋漿。

## 歷史
由英國傳入，後成為香港著名地道美食。同英式蛋撻分別係，港式蛋撻嘅蛋漿只係溝水，所以又叫撻水，以嫩滑見稱，焗好嘅蛋撻內嘅蛋漿表面滑如水般反光，主張新鮮出爐趁熱食，種類除咗曲奇皮，仲有酥皮蛋撻，英式蛋撻嘅蛋漿會混入忌廉、溫呢拿等料，未注入撻殼前已先煮過，蛋撻焗好後要癱凍至室溫，亦都唔會用酥皮。

西方糕點傳入香港後，其中一部份形成西餅呢個港式概念。而蛋撻就衍生出原創嘅港式西餅椰撻。

## 種類
香港蛋撻以皮分為**[[牛油]]蛋撻**同埋**酥皮蛋撻**兩種：
* **牛油蛋撻**撻皮光滑完整，好似一塊盆形嘅餅乾，有浸牛油香味，類似西餅嘅餡批底皮（Pie Crust），食落似曲奇，所以又叫**曲奇皮蛋撻**。
* **酥皮蛋撻**撻皮係一浸浸薄酥皮，近似西餅嘅牛油酥皮（Puff Pastry）；但因為用咗豬油（Lard），出來嘅酥皮會粗啲；因為撻皮厚啲，所以餡都會少啲。

亦有喺蛋漿入面混入其他料，例如奶撻、薑汁蛋撻、蛋白蛋撻、朱古力蛋撻同燕窩蛋撻等等。

## 文化
蛋撻作為香港文化嘅標誌之一，亦喺多個大眾娛樂同文化作品中出現。例如：
* 《牛油蛋撻》，有一首歌以牛油蛋撻作為歌詞嘅歌為人熟知，並無正式歌名，歌詞有多個些微唔同嘅版本，有個版本（大約二千年楊紹鴻、張國林填詞版本）當中一部份係「滑滑劣劣　似豬膏咁滑　牛油蛋撻無咁滑　撩人面珠　我想錫一啖　嘩　味香滑如食新鮮蛋撻」。
* 《光輝歲月》為一個以香港回憶作為賣點嘅遊戲，遊戲入面其中一個道具係蛋撻。

## 註

## 睇埋
*葡撻
紅啤梨

**紅啤梨**、**紅草莓**或者**紅莓**可以係：
*勒士啤梨（Raspberry）
*金啤梨（Cranberry）
紅桑子

**紅桑子**（學名：**'）又名，廣東地區嗌**公飯'''（），係薔薇科懸鈎子屬嘅半常綠半落葉灌木。佢嘅果係紅桑莓。

類:半常綠半落葉植物
類:灌木
類:生果
金啤梨

**金啤梨**（英文：**cranberry**），又叫**小紅莓**、**蔓越莓**，係幾種常綠嘅杜鵑花科灌木植物結出嚟嘅果，亦都係一種生果，通常要嚟整果汁（金啤梨汁）同果醬，而美國食火雞時都會點金啤梨整嘅醬汁：金巴利汁。
金巴利汁

**金巴利汁**，又叫**金巴利醬**，係用金啤梨整嘅醬汁，通常用嚟點火雞。

雖然話佢係醬汁，但係其實未必係醬汁形式；佢有時其實係比較似啫喱多啲。

## 睇埋
*金啤梨汁（果汁）

## 參考
Hide

**Hide**（），原名**松本秀人**，係日本嘅視覺系搖滾藝術家、音樂家、X JAPAN嘅前結他手。佢喺X JAPAN入邊時用大寫嘅「HIDE」，而喺個人活動時就用小寫嘅「hide」嚟區別。愛稱係「hide桑」（「**hideちゃん**」）。

Hide喺1998年5月2號死，終年33。一般認為佢嘅死因係：Hide飲醉酒返屋企，一如以往喺門柄上將毛巾打結掛喺條頸度，用嚟拉住條頸作矯正、復健，舒緩因為做結他手長期孭琴容易造成嘅膊頭僵硬以及條頸酸痛，但喺嚴重酒醉、又冇人協助嘅情況下，意外勒死自己。

## 作品
### 錄音室唱碟
* HIDE YOUR FACE （1994年2月23號）
* PSYENCE （1996年9月2號）
* Ja,Zoo （1998年11月21號）

### 細碟
* EYES LOVE YOU （1993年8月5號）
* 50%&50% （1993年8月5號）
* DICE （1994年1月21號）
* TELL ME （1994年3月24號）
* MISERY （1996年6月24號）
* Beauty & Stupid （1996年8月12號）
* Hi-Ho/GOOD BYE （1996年12月18號）
* ROCKET DIVE （1998年1月28號）
* Pink Spider （1998年5月13號）
* ever free （1998年5月27號）
* HURRY GO ROUND （1998年10月21號）
* TELL ME （2000年1月19號）
* In Motion （2002年7月10號）

## 紀錄片
*《hide的生與死》
鴕鳥目

**鴕鳥目**係鳥綱古顎總目下邊一個目，屬於呢個目嘅都係好大隻又飛唔到嘅雀，比如鴕鳥。

## 參攷
Galneryus

**Galneryus** 係日本嘅新古典金屬（**Neo-classical metal**）同旋律速度金屬（**Melodic Speed Metal**）樂隊，2001年喺大阪組成，2003年簽咗Vap正式出道。

## 成員
* Syu（結他）
* 小野正利（主唱）
* YUHKI（鍵盤）
* Fumiya（鼓）
* Taka（貝斯）

## 舊成員
*  Yu-to（貝斯）
*  TSUI（貝斯）
*  YAMA-B（主唱）
* JUNICHI（鼓）
Galneryus最出名係結他手Syu帶住古典風格嘅速彈，加上原來嘅主唱YAMA-B嗰把標誌性嘅聲音，喺2009年9月YAMA-B正式退出咗，Galneryus搵來搖滾歌手小野正利代替主唱位置。
小野正利

**小野正利**（平假名：**おのまさとし**，羅馬字：**Masatoshi Ono**，）係東京都足立區出身嘅歌手，隸屬シュガーミュージック事務所。佢嘅特點係音色好正嘅高音同有4個八度音嘅音域。2009年9月正式加入Galneryus成為主唱。
Glay

**Glay** 係日本嘅流行搖滾樂隊，喺1988年組成，係亞洲地區最知名嘅日本流行搖滾樂隊之一，2002年重去咗中國大陸北京開演唱會。
## 成員
* TERU（主唱）
* TAKURO（結他手、鋼琴）
* HISASHI（結他手）
* JIRO（貝斯手）
怡翠苑

**怡翠苑**（Yee Tsui Court）係香港房屋委員會嘅居者有其屋之一，喺香港島柴灣怡盛街嘅填海地上面，總共有三棟，喺1981年起好，係香港最早起好嘅居屋屋苑之一。同一般居屋唔同，怡翠苑所有單位都唔使補地價，而且一律都可以喺公開市場自由轉讓。

## 棟數

## 參考
Endless Rain

《**Endless Rain**》（解「無盡嘅雨」）係日本樂隊X JAPAN喺1989年12月1號發行嘅單曲，係X JAPAN慢歌嘅代表作之一。

## 收錄歌曲
TERU

**TERU**（），原名**小橋照彦**（平假名：**こばしてるひこ**），愛稱「てっこ」，係日本搖滾樂隊Glay嘅主唱，北海道函館市出身，169cm，血型係O型。
警告信

**警告信**係一種文件，例如係白紙黑字嘅信件。由上頭畀下屬，提點收件人（下屬）某事項、活動或行為操守涉嫌同組織政策方針唔配合，兼要求收件人注意同改正。警告信內容或會明示、暗示，若果有關出軌行為再發生，或者唔及時修改，組織當局將會有進一步嘅處置決定，比如記過、留案底、罰款、開除、法律行動咁。

嚮人事管理，收警告信可以係「溫馨提示」，又或者係「最後通牒」。發信人通常要求收警告信嘅即時簽收，因為僱主或可以因此證明，嗰位下屬如果警告無效，故意再犯，最終可俾人合理解僱。

## 其它用途
* 學校畀犯規學生
* 銀監會畀個別銀行
* 業主立案法團畀違章業戶
* 黨鞭畀越軌黨員
龍鬚糖

**龍鬚糖**，原名**銀絲糖**，原本係中國民間傳統小食。原料係糖膠，以上千條喺麥芽糖抽煉出來嘅幼銀絲精製而成嘅美食。傳統龍鬚糖嘅餡料有砂糖、花生、芝麻同椰絲等。

## 口味
*冰脆龍鬚糖：最傳統口味龍鬚糖，亦即係原味。之所以叫「冰脆」，係因為入口會好似冰噉溶兼且口感鬆脆。
*黑芝麻龍鬚糖
*杏仁龍鬚糖
*爆炸龍鬚糖
*紫菜青芥味龍鬚糖
*辛辣味龍鬚糖

## 睇埋
*街頭小食
*絲絲棉花糖

## 出面網頁
*懷舊小食多滋味
Solo album

**Solo album**（**個人專輯**）一般係話一個樂隊嘅成員以自己嘅名義出專輯，而唔係以樂隊嘅名義。
結他手

**結他手** 包括喺樂隊入邊彈結他，同埋用結他獨奏嘅音樂家，無論用電結他，頂係用木結他，都可以叫做結他手。

## 分類
*結他手有職業結他手同業餘結他手嘅區分。
*結他可以彈到各種風格嘅音樂，噉又可以用音樂風格來對結他手進行分類，比如話彈爵士樂比較多比較叻嘅叫爵士結他手，彈古典曲嘅又叫古典結他手等。
*結他手喺流行樂隊同搖滾樂隊入邊，可以擔任節奏伴奏，就做節奏結他手，又可以彈奏旋律嘅部份，叫做主音結他手，或者旋律結他手。
節奏結他手

**節奏結他手** 係指喺樂隊入邊，用結他彈奏節奏同伴奏音樂嘅結他手。當主音結他手彈Solo時，節奏結他手一般就會彈節奏嘅和弦。有好多樂隊嘅節奏結他手都係主唱兼任嘅，比如話Beyond樂隊嘅黃家駒，Metallica嘅James Hetfield，披頭四樂隊嘅約翰連儂。
主音結他手

**主音結他手**係指喺樂隊入邊，主要彈結他Solo嘅結他手，當節奏結他手彈節奏和弦時，主音結他手就彈Solo（旋律）或者彈即興。主音結他手呢個稱呼，主要係針對搖滾樂隊同爵士樂隊。
元洲仔

**元洲仔**（**Yuen Chau Tsai**），原字為**圓洲仔**，係香港大埔市區東南一笪地方，響大埔海西岸。元洲仔原本係大埔河口附近一個島，因島形稍圓，而比較細，而叫圓洲仔，而舊時因為方便，亦減筆寫做元洲仔。後尾因為大埔新市鎮發展，填海後同新界大陸連成一體。島上有舊時有理民府阿頭理民官嘅官邸，英文叫Island House，即島屋咁解，所以英文又叫呢帶做**Island House**。元洲仔嘅官邸，今日係世界自然基金會香港分會嘅自然環境保護研究中心。島南有大王爺廟，係大埔漁民所供奉。元洲仔行政上歸大埔區。

## 地理
元洲仔響大埔市區運頭角同東南，黃宜坳以北。南面有大埔公路元洲仔段同吐露港公路，係大埔新市鎮嘅南大門。

元洲仔原本畀大埔海包圍，大埔填海之後，佢西岸同南岸同新界大陸相連。佢地勢唔高，最高只有海拔十幾米。山頂有世界自然基金會香港分會嘅自然環境保護研究中心。南便有大王爺廟，東南便海上有直升機場同碼頭。西便有元洲仔煤氣檢管站。

元洲仔以西嘅新填地，近嘅係元洲仔公園，遠嘅係廣福邨同宏福苑兩個屋邨。

## 史

元洲仔，史前已有人住響呢帶。元洲仔考古遺址係新石器時代晚期到青銅器時代，距今約莫三千年前。個遺址早響1960年代，就有John Walden去調查，並作紀錄。佢響元洲仔岸邊同南面斜坡，搵到石錛同幾何印紋陶片。1980年代同1990年代，都發現過史前遺物。考古報告指，文化層響探方深125厘米左右。

1898年，英國由大清手上租到新界，當時管治新界嘅理民府就設響近大埔大和市嘅運頭角山上。為咗方便統治，1902年，香港政府起咗大埔道，即家下大埔公路，由九龍通去上水。當中黃宜坳入大埔太和市一段，就經過元洲仔。為咗起條路，響運頭角同元洲仔之間起咗條堤，另有橋由堤近元洲仔一邊，搭去黃宜坳。到咗1905年，元洲仔起好理民官嘅官邸。

1980年代，大埔新市鎮發展到東南，大埔河到元洲仔之間，大幅填海。之間嘅填地，就係廣福邨同宏福苑兩個屋邨。而屋邨到過完善路嘅填地海岸，新林村河口到元洲仔嘅大埔海岸，就變成元洲仔公園。

清末，由大埔漁民建大王爺廟，間廟曾經響1988年重建。

## 註
HIDE YOUR FACE

**Hide Your Face** 係Hide首張個人專輯，喺1994年2月23號發行，封面上嗰個奇怪嘅面具係請來咗瑞士視覺藝術家H. R. Giger設計。

## 歌
# **PSYCHOMMUNITY** （作曲：hide）
# **DICE** （作詞・作曲：hide）
# **SCANNER** （作詞・作曲：hide）
# **EYES LOVE YOU(T.T.VERSION)** （作詞:Yukinojo Mori / 作曲：hide）
# **D.O.D.(DRINK OR DIE)** （作詞・作曲：hide）
# **CRIME OF BREEN St.** （作曲：hide）
# **DOUBT(REMIX VERSION)** （作詞・作曲：hide）
# **A STORY** （作詞・作曲：hide）
# **FROZEN BUG '93(DIGGERS VERSION)** （作詞：hide / 作曲:M×A×S×S）
# **T.T.GROOVE** （作曲：hide）
# **BLUE SKY COMPLEX** （作詞・作曲：hide）
# **OBLAAT(REMIX VERSION)** （作詞・作曲：hide）
# **TELL ME** （作詞・作曲：hide）
# **HONEY BLADE** （作詞・作曲：hide）
# **50% & 50%(CRYSTAL LAKE VERSION)** （作詞：Yukinojo Mori / 作曲：hide）
# **PSYCHOMMUNITY EXIT** （作曲：hide）
占美皮治

**占美皮治**（；）係英國齊柏林飛船樂隊嘅隊長同結他手，佢係英國最重要嘅搖滾結他手之一，喺滾石雜誌嘅一百個最佳結他手榜單排第九。2008年有出現喺北京奧運會閉幕式入邊彈結他。

## 拎
滾石雜誌：一百個最佳結他手
東道主

**東道主**係招呼人來住嘅人或者國。舉辦一啲活動，要畀各地嘅人客，來到同一地方，嗰個地方就叫做東道主。有時東道主係國嘅話，亦叫東道國。

招呼嘅過程，亦都叫**做東**。有時唔一定係要住，食餐飯。

## 名
東道主出自《左傳》僖公三十年，原文「係鄰之厚，君之薄也。若舍鄭以為東道主，行李之往來，共其乏困，君亦無所害。」。周春秋時，秦晉圍攻鄭。鄭臨急叫燭之武解圍。燭之武用分化方法，去秦軍度說服秦軍退兵。佢同秦國分析利害，話晉無信義。秦滅鄭只會益咗晉。反而秦唔滅鄭，秦人向東來往各地，經過鄭，鄭會禮待秦人，供應所需，亦唔係壞事。所以自此招呼人客來住嘅，都叫做東道主。
む

（平假名）同（片假名）都係日文嘅假名，由一個音節組成，排喺五十音圖第7行第3段嘅位置。
黎棟國

**黎棟國**（，），花名「黎Sir」，喺香港出世，鄉下喺廣東順德，係香港政府保安局前局長，入境事務處前處長，亦係新民黨常務副主席、第七屆香港立法會議員。

## 經歷
### 政府官員生涯
黎棟國喺1973年12月加入人民入境事務處做助理入境事務主任，1980年9月升做入境事務主任，1986年9月升做高級入境事務主任，1990年2月升做總入境事務主任，1992年5月升做助理首席入境事務主任，1995年10月升做首席入境事務主任，1997年4月升做高級首席入境事務主任，1999年2月升做入境事務處助理處長，2001年1月升做入境事務處副處長。2002年7月至2008年4月，做入境事務處處長。黎棟國喺2009年10月22號被委任做保安局副局長，2012年7月1號，獲任命做保安局局長，去到2017年6月30號卸任。

黎棟國亦係佢母校瑪利諾神父教會學校校友會主席。

## 從政生涯同選舉經歷
2018年，黎棟國加入新民黨，成為常務副主席。

喺2021年9月，佢成為香港特别行政區選舉委員會委員(港區全國政協委員)。之後佢參選第7屆香港立法會選舉嘅選舉委員會功能界別選舉，以1,237票當選。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 爭議
### 喺立法會會議入面瞌眼瞓
2014年1月7號，政務司司長林鄭月娥响立法會宣讀第二階段政改諮詢聲明期間，佢喺座位入面瞌眼瞓長達20分鐘，頭部及上身重向右邊傾側，令到在場議員同埋傳媒嘩然。保安局發言人其後回應傳媒查詢，話黎棟國當時身體唔舒服，會議前食咗少少感冒藥，更特別帶頸巾保暖，暗示黎局長會上只係受藥力影響而瞌眼瞓，並唔係刻意睡覺去落林鄭司長面。

### 美化警方嘅修例風波惡行
佢喺2022年7月25號，出席書展講座講「香港回歸25周年的挑戰和機遇」，將香港警方喺反送中運動期間強行包圍香港理工大學一帶，令佢斷曬支援同以暴動罪拉示威者同記者嘅行動係「戰爭」，仲話警察暴力強攻被迫向警方裝甲車擲汽油彈抵抗嘅示威者係「戰術上瓦解佢地」，無視反送中運動期間當中泛民主派對香港警察暴力執法同濫權嘅批評。
## 個人榮譽
* 香港入境事務卓越獎章（2001年）
* 銀紫荊星章（2008年）
* 金紫荊星章（2016年）
* 太平紳士（2017年）

## 攷

## 出面網頁

* 
* 
* 
* 
* 

|-

|-

類:全國政協香港委員
類:前香港政府官員
類:新民黨黨員
類:倫敦大學舊生
類:祖籍順德
棟國
劉傑

（）係台灣嘅動畫配音員，原名劉鵬傑，外號係朋哥，血型係B型，配過比較出名嘅有台灣版嘅多啦A夢嘅小夫、名偵探柯南嘅工藤新一、犬夜叉入邊嘅**犬夜叉**、少年偵探 ～推理之絆～入邊嘅**鳴海步**、涼宮春日的憂鬱入邊嘅阿虛、同南方四賤客入邊嘅**阿ㄆㄧㄚ**等。

類:臺灣人
類:配音員
傑
B. B. 京

**B. B. 京**（，），原名**李利·B·京**（），係美國嘅一位Blues結他手同歌手、歌曲作詞家。喺美國密西西比州巴吉利亞出世，佢啲歌喺美國本土好出名。佢喺1948年加入樂壇，1949年發佈自己嘅第一份專輯之後就開始喺流行樂界出名。

佢有二級糖尿病成20年咁耐，2015年5月14號晚黑21點30分（GMT+8時間：2015年5月15號中午12點30分）喺拉斯維加斯一間屋入面死咗，終年89歲。

## 註
Fender

**Fender**（**芬達**）係美國樂器品牌，佢哋做嘅電結他係最重要嘅結他品牌之一。除咗電結他之外，結他配件、結他音箱、木結他同低音結他都有做。
無花果

**無花果**（；學名：**'）；又叫**映日果**（）、**優曇缽**（）、**阿駔**（）、**底珍樹**（）、**蜜果**（）、**蟲癭花'''（）；英文嗰邊嗌「」；佢係桑科榕屬嘅一種落葉喬木仔或灌木。原產地喺西南亞嘅沙地阿剌伯同也門等地。呢種植物重係植物界入面，根系最深嘅植物。

## 名
好多人以為無花果係唔開花就結果嘅樹，但實際無花果係有花嘅，不過佢啲花係匿埋咗喺比較肥施大隻嘅花托入面，喺植物研究學入面話嘅係隱頭花序，所以「無花果」嘅名就係噉嚟。

### 蟲癭花
由於有啲品種嘅無花果入面重有寄生蜂生出嚟嘅卵響度，日後就靠羽化出嚟嘅寄生蜂傳啲花粉過嚟搞出個核，所以「蟲癭花」嘅名就係噉嚟。

## 形態
### 樣
呢種植物一般有12m高，樹皮係灰啡色，比較光滑。

### 花
佢啲花一般生喺肉質嘅花托邊嗰度，而且佢啲花樣係好似啲毛噉，而且比較細，顏色係淡紅色。其中上半部分係花公，下半部分係花乸。有啲品種入面重有寄生蜂生出嚟嘅卵響度。不過人食出嚟嘅無花果就唔係果嚟嘅，而係漲大到變成肉波嘅花托。

### 核
佢嘅果啲核係好細粒，生食嗰陣食唔出。

### 根
呢種植物一講到根系，佢係直根嘅品種。而佢嘅根可以去到-120m嘅深度咁深。而呢個紀錄係家吓植物界嘅根系紀錄入面，到而家為止一直都未有植物打破佢嘅紀錄。

## 品種
無花果喺成個地球入面，有成1000幾個品種。重可以分成4個類：

## 用途

無花果嘅味道比較靚，好似啲香蕉噉，營養比較多，而鮮果入面有成15——28%嘅果糖同葡萄糖響度。而佢嘅果可以用嚟整蜜餞、果乾、果醬同罐頭食品都得，甚至佢嘅果乾用嚟做藥都得。

### 藥用價值

無花果嘅果乾可以做藥，可以醫哮喘、咳、嘔血同痔瘡呢啲病。

## 相

## 有關嘅書
* 中国少年儿童百科全书 自然·环境 第410－411页　浙江教育出版社 ISBN·7-5338-1946-2/G·1942
* 臺灣蔬果實用百科第三輯  薛聰賢 著，薛聰賢出版社，2003年
* 稀有植物大探秘 第31－32页　　ISBN 978-7-5082-6715-9

## 註

## 出面網頁

* 無花果, Wuhuaguo 藥用植物圖像數據庫 (香港浸會大學中醫藥學院) 
* 無花果樹的介紹網頁：
* 无花果 三九养生堂

類:落葉植物
類:喬木
類:灌木
類:生果
類:藥用植物
類:植物之最
樂軒臺

**樂軒臺**係香港私人機構參建居屋之一，喺香港島柴灣新廈街，近港鐵柴灣站。屋苑嘅位置前身係舊柴灣邨第一至八棟，第一至八棟喺1991年清拆，喺1995年改起居屋屋苑樂軒臺。屋苑總共有5棟樓高31層嘅住宅棟，總合共提供1,550個單位。

## 座數

## 其他
* 柴灣邨

## 參考
あ

**あ**（平假名）或**ア**（片假名）都係日文嘅假名之一，由一個音節組成，。係從漢字「安」嘅草書體改過來嘅，而就用咗漢字「阿」嘅部首改嘅。

## 筆畫順序

寫法順序：
*平假名
:#從上邊向右邊畫一橫
:#喺字符嘅中間最上邊嘅位畫一個向下嘅筆畫
:#:注意：筆畫最上邊嘅位係有穿頭嘅，下邊嘅位係冇穿頭。
:#最後寫一個好似平假名嘅の字噉嘅寫法嘅嘢喺條橫線嘅下邊（唔畀黐住條橫線）。
*片假名
:#從上邊向右邊畫一橫，去到最右邊之後向左下嘅位整個勾出嚟。
:#喺字符嘅中間最上邊嘅位畫個一撇出嚟。
:#:注意：一撇上邊冇穿頭。
筆畫拆分：

## 字符編碼
### 電腦

### 盲文

### [[日本手臂信號系統]]

### [[和文符|和文摩斯符]]

## 有關嘅書

*
Aloha

**Aloha** 本來係夏威夷話入邊嘅詞，有**希望**、**愛**、**和平**同埋**幸福**呢啲意思，不過喺十九世紀被吸收到英文入邊，變成咗同hello差唔同嘅意思。